Agro vesti - Al Dahra isplatila: Svima 450 EUR po godini i posao :: NLB Banka Beograd\nKompanija Al Dahra Srbija, koja je krajem 2018. postala vlasnik dela nekadašnjeg PKB-a, isplatila je svim zaposlenima u tom preduzeću 450 evra po godini staža.\nU narednom periodu, kaže za Tanjug predsednik Samostalnog sindikata Al Dahra Srbija Milisav Đorđević, biće pokrenuta inicijativa vezana za pregovore o kolektivnom ugovoru. "Svim zaposlenima isplaćene su otpremnine od 450 evra po godini staža i svi smo zaposleni na određeno vreme ugovorima u trajanju od pet meseci. Na žalost, zapošljavanje na određeno je unelo neizvesnost među zaposlene. Ipak, ispunjeni su svi načelni dogovori postignuti pred privatizaciju", kaže Đorđević.\nNa pitanje da li su radnicima plate redovne i da li su na istom nivou kao pre privatizacije, Đorđević kaže da su plate koje isplaćuje Al Dahra umanjene samo za iznos minulog rada, jer, kaže, zakonskog osnova da taj iznos isplaćuje novi poslodavac, nema.\nĐorđević kaže da je novi poslodavac poštovao sve načelne ugovore prilikom privatizacije i najavljuje da će po završetku procesa potvrđivanja reprezentativnosti sindikata pokrenuti inicijativu za pregovore o kolektivnom ugovoru.\nPKB je 14. decembra prošle godine platio Gradu Beogradu celokupan osnovni dug na ime poreza na imovinu koji godinama nije plaćan u visini od 719.525.041,34 dinara.


NDH — monstrum država i najveća grobnica Srba - 10.04.2016, Sputnik Srbija\nPre tačno 75 godina stvorena je monstrum država, država zločina, koja je prevazišla sve nacističke snove o istrebljenju drugih rasa — rođena je NDH, rekao je... 10.04.2016, Sputnik Srbija\nO istini o Jasenovcu na sva zvona, na sva usta, na sve reči, na sva slova....\nsve je to prazna prica ako se ne poveze za zavrsetkom genicida u zadnjih 20ak godina. Srbija mora da da svima do znanja da je trenutna nakarada od takozvane drzave hrvatske nista drugo nego istat ta NDH\n13:10 10.04.2016 (Osveženo: 23:30 26.08.2021)\n© Tanjug / Tanja ValičObeležavanja i sećanja na nevine žrtve ustaškog pogroma u nacističkoj tvorevini NDH\nPremijer Srbije Aleksandar Vučić, obraćajući se prisutnima u Kinoteci, rekao je da je pre tačno 75 godina stvorena NDH — „monstrum država, država zločina, koja je prevazišla sve nacističke snove o istrebljenju drugih rasa“.\n„Nezavisna Država Hrvatska, formirana 10. aprila, najveća je grobnica Srba i masovna grobnica za Jevreje i Rome“, rekao je Vučić.\n„Srbi nisu ljudi, oni su Srbi, oni su gori od svega — to je bila i ostala jedina nacistička ideologija NDH“, rekao je premijer Srbije.\n„Osnivali su logore za decu. To je mesto u kojem se i danas čuje tišina, tišina glasnija od svake buke“, rekao je premijer.\nVučić je rekao da su ustaše ubije i klale sa sladostrašću.\n„Ubijali su i klali jer je to bila zvanična politika“, istakao je on.\n„Kada je 10. aprila proglašena NDH tamo je živelo više od milion Srba, a danas je taj broj za 80 odsto manji. To je desetkovanje čitavog naroda za samo 75 godina“, poručio je premijer.\nVučić je istakao da je neophodno govoriti o politici NDH, koja je bila istrebljenje čitavog jednog naroda.\n„To moramo da sačuvamo od zaborava i ne smemo da pristanemo na bilo kakvu reviziju i da se igramo brojevima“, rekao je Vučić.\nDodik: Jasenovac je najveće stradanje Srba u istoriji\nPredsednik Republike Srpske Milorad Dodik izjavio je danas da je Jasenovac najveće stradanje Srba u istoriji i da je vredno da se snimi film o tom logoru, kako bi buduće generacije na razumljiv način shvatile šta se tamo dešavalo.\nNa obeležavanju sećanja na nevine žrtve ustaškog pogroma u nacističkoj tvorevini Nezavisnoj državi Hrvatskoj u Jugoslovenskoj kinoteci, Dodik je rekao da je njegova porodica stradala u Jasenovačkom logoru i da su Srbi bili jedini narod koji je bio spreman da se bori protiv fašizma.\nPredsednik RS podsetio je na velika srpska stradanja u Prvom svetskom ratu, kao i na ogromna stradanja srpskog naroda i u Drugom svetskom ratu i rekao da su Srbi bili veliki stradalnici u Jasenovcu, Jadovnu i Sajmištu i da su položili velike žrtve.\nOn je dodao da u pograničnim opštinama pored Jasenovca, 25 godina kasnije, nije bilo vojnika, niti se rodilo dete, jer su ustaše formirale dečje logore.\nRekao je da Srbi treba da oproste, ali ne da zaborave, kao i da danas na prostoru Bosne postoji država u kojoj ništa ne funkcioniše.\n„Republika Srpska je priča o slobodi, srpski narod će živeti sa drugima, ali braniće svoj identitet, ne ugrožavajući druge“, rekao je Dodik.\n10 April 2016, 15:373\n10 April 2016, 17:212


Moja božićna želja: Cirkularna ekonomija u Srbiji – Poslovni portal o upravljanju otpadom i reciklaži\nMoja božićna želja: Cirkularna ekonomija u Srbiji\nBy Reciklaza.biz decembar 23, 2020\nSandra Kamberović, pravna ekspertkinja\nCirkularna ekonomija (CE) je kultura življenja zasnovana na štednji prirodnih resursa, energije i smanjenju proizvodnje otpada. U Evropi je nazivaju „novi trend poslovanja“, za mene je ona ipak povratak tradicionalnim vrednostima i uštedi. O cirkularnoj ekonomiji se može diskutovati iz ugla kulture življenja, načina proizvodnje, potrošnje, životnih navika i odnosu prema otpadu-sirovinama. Cirkularna ekonomija je novi koncept poslovanja, nastao kao alat za borbu sa klimatskim promenama i zaustavljanju klimatske krize. Prema novim globalnim poslovnim politikama i tržišnim uslovima sticanje profita je jednako važno kao i zaustavljanje degradacije životne sredine i prekomerno iscrpljivanje prirodnih resursa koji su na rezervama. Koncept CE je baziran na uštedi, kreativnosti i promeni načina proizvodnje i poslovanja. EU je decembra 2019. godine usvojila Zeleni dogovor, polazni dokument javne politike u EU na osnovu kojeg su dalje doneti drugi akti i javne politike i na osnovu kojeg će se u budućnosti vršiti izmene i dopune postojećih propisa, kreirati budžet i uslovi za poslovanje. Ovaj dokument ima za cilj da učini EU manje resursno zavisnom, konkurentnijom i ekološki održivom. To znači da Evropa kroz „Zeleni dogovor“ teži transformisanju evropske ekonomije u skladu sa očuvanjem prirode i njenih resursa i ispunjenju postavljenih ciljeva održivog razvoja iz Agende 2030.\nGlavni cilj je da do 2050. godine Evropa postane prvi CO2 neutralni kontinent.\nSložićemo se da je cilj vrlo ambiciozan, ali ne i nedostižan. U toku 2020. godine u EU usvojene su politike koje doprinose ispunjenju Zelenog dogovora. U 2020. godini usvojen je novi Akcioni plan za cirkularnu ekonomiju, Strategija industrijalizacije, Evropski plan oporavka od zdravstvne krize, kao i mnogi drugi dokumenti koji doprinose dostizanju propisanog cilja. „Evropski trenutak: Oporavak i prirpema za sledeću generaciju1“ je investicioni plan oporavka od zdravstvene krize koja u finansijski investicioni plan za EU donosi oporavak od zdravstvene krize kroz ulaganje u zelene poslove i digitalizaciju sa akcentom na zdravlje stanovništva i zaštitu životne sredine. Usvojen je ukupni budžet od 1,85 milijardi evra za period od 2021. do 2027. godine koji je namenjen oporavku evropske privrede i osiguranju njenog napredka kroz zelene poslove. Ovaj dokument se odnosi i na države Balkanskog regiona, koje će kroz Zelenu agendu Zapadnog Balkana imati pristup finansijama za oporavak od ekonomske i zdravstvene krize kroz zelene poslove i zelene investicije.\nNova politika EU odnosi se na implementaciju strateških ciljeva iz Zelenog dogovora do 2050. godine i zahteva intesektorsko, vertikalno i horizontalno umrežavanje i povezivanje ne samo industrije već svih aktera koji mogu da doprinesu tranziciji i ispunjavanju ciljeva. Tako se očekuje intenzivnije povezivanje sa predstavnicima akademske zajednice, istraživačima, naučnicima, tehnološkim institutima, dizajnerima, pravnicima, itd… EU je već postavila platformu za cirkularnu ekonomiju (https://circulareconomy.europa.eu/platform/ ) na kojoj kompanije dele ideje i znanja u vezi CE.\nS obzirom da svaka država članica treba da nađe sopstveni način implementacije propisanih EU ciljeva kako bi mogla da koristi fondove i kredite neophodno je da svoje politike usaglasi na nacionalnom nivou za implementaciju održivog načina poslovanja kroz model cirkularne ekonomije. Države članice nisu sve na istom razvojnom i ekonomskom nivou što će zahtevati intenzivno angažovanje donosioca odluka da usaglase nacionalne izvršne propise sa novim politikama EU.\nIstraživanja su pokazala da ovakav koncept poslovanja donosi dobrobit za sve, pre svega za proizvođače koji primenom modela CE imaju uštede oko 40% operativnih troškova (vode, energije i potrošnih sirovina). Tranzicija na model CE zahteva da se svaki pojedninac angažuje i promeni svoje navike i na taj način doprinese smanjenju proizvodnje ugljenika i borbi sa klimatskim promenama.\nU praksi ovaj industrijski preokret je vrlo složen. Ovakav koncept poslovanja zahteva da se izvrše suštinske reforme regulatornog okvira i ostvari predvidiv investicioni okvir i finansijska podrška kroz podnošenje projekata i subvnecije države.\nU Republici Srbiji su načinjeni prvi koraci. Hronološki posmatrano Ministarstvo za zaštitu životne sredine je u 2018 godini iniciralo (neformalnu) posebnu radnu grupu za cirkularnu ekonomiju u kojoj su identifikovani članovi – ključni akteri na teritoriji RS koji mogu doprineti tranziciji na prelazak na model CE (predstavnici državne uprave, međunarodnih organizacija, strukovnih poslovnih organizacija). Zajedničkim naporima članova radne grupe i spoljnih saradnika napravljena je i objavljena Mapa puta za cirkularnu ekonomiju u Republici Srbiji u aprilu 2020 godine (neformalni dokument radne grupe). Mapa puta za cirkularnu ekonomiju uvrstila je Republiku Srbiju među države koje imaju viziju i misiju za tranziciju ka cirkularnoj ekonomiji i pored toga što je dostupna širokoj javnosti u RS objavljena je na platformi za cirkularnu ekonomiju EU. Mapa puta za cirkularnu ekonomiju dala je smernice na koji način da se otpočne i vrši tranziciju ka cirularnoj ekonomiji. U poslednje dve godine usvojene su vodeće strategije koje će u mnogome doprineti implementaciji aktivnosti i tranziciji ka CE i to Strategija industijskog razvoja Republike Srbije za period 2021. do 2030. godine („Službeni glasnik RS“ br.35/2020), Strategija održivog urbanog razvoja Republike Srbije do 2030. („Službeni glasnik RS“, br. 47/2019) i Strategija pametne specijalizacije u Republici Srbiji za period od 2020.-2027. godine („Službeni glasnik RS“, br.21/2020). Ovom početnom paketu javnih politika nedostaje još: dokument javne politike za upravljanje otpadom koji je trebalo da bude usvojen u 2020. godini, javne politike za borbu sa klimatskim promenama, Program za cirkularnu ekonomiju, program uvođenja čistije proizvodnje, međutim zbog zdravstvene krize ovi dokumenti će biti u proceduri za usvajanje u 2021. godini.\nInstitucionalno posmatrano za sva ova tri nedostajuća propisa nadležno je Ministarstvo zaštite životne sredine što u mnogome olakšava njihovo usaglašavanje sa aktuelnim politikama EU pre njihovog usvajanja. Suštinski posmatrano za punu implementaciju koncepta cirkularne ekonomije pored regulativnog okvira biće neophodna i značajna finansijska sredstva za pokretanje kapitalnih investicija koje će iziskivati suštinske promene u dosadašnjem načinu poslovanja. Dobra vest je da novca ima i da je RS kao i druge države Zapadnog Balkana prepoznata kao potencijalni korisnik bespovratnih sredstava i kredita za finansiranje tranzicije na novi cirkularni model poslovanja kroz poslovne modele cirkularne ekonomije. Međutim, da bi se fondovi mobilizovali potrebno je u skladu sa EU procedurama pripremiti i razviti projektne ideje u skladu sa novim sandardima EU.\nPored usvajanja i revizije javnih politika i nacionalnih propisa biće potrebno da se izvrši i finansijsko planiranje subvencija i benefita za industriju (pre svega mikro, mala i srednja preduzeća), kako bi se industrijski sektor motivisao da pokrene i razvije zahtevnu tranziciju ka novom ekonomskom modelu kroz čistije tehnološke procese, nove načine poslovanja i industrijsku simbiozu. Sve ove investicije zahtevaće predvidljivost investicionog i regulatornog okvira ali i reviziju taksene politike i državne pomoći.\nIzazovi pred kojima se Srbija nalazi nisu ni mali ni beznačajni ali nisu ni nemogući da se prevaziđu. Kroz model CE, Republika Srbija može rešiti zaostale probleme poput upravljanja otpadom, podići novo reciklaže, promeniti resursnu politiku, smanjiti zagađenje vazduha koje dolazi iz industrijskih procesa kao i kontaminaciju zemljišta, i doprineti smanjenju procenta nezaposlenosti. Za sve ove aktivnosti biće neophodna suštinska revizija regulatornog okvira ali i akcioni plan aktivnosti promena u koji mora biti uključena industrija kao glavni pokretač i nosilac promena.\nKako bi se ostvarila ova tranzicija najbezbolnije po privredu u Srbiji neophodno je da se sa reformama krene odmah!\nTreba napomenuti da se u ovakvu reformu promene proizvodnog sistema ne može krenuti separativno niti individualno, jako je važno da se sa aspekta regulatornog okvira predstavnici izvršne vlasti umreže i sinhronizuju kako rokove tako i načine za implementaciju tranzicije jer pitanje cirkularne ekonomije nije pitanje samo jednog ministarstva. Nije pitanje samo očuvanja resursa, nije pitanje podizanja konkurentnosti, nije pitanje upotrebe samo fosilnih goriva u proizvodnim procesima nije pitanje samo zdravlja nacije, nije pitanje samo potrošačke kulture to je pitanje koje se tiče svih nas i koje se tiče Vlade RS, Privredne komore, proizvođača i potrošača, kulture života i informisanosti. Zbog toga je ovo timski proces koji će zahtevati intenzivan rad svih ključnih aktera odnosno nosioca promena da zajednički utemelje pravac implementacije javnih politika i propisa, stimulativne odnosno kaznene politike i narednoj dekadi u sazivu aktuelne Vlade otključaju proces promena i dizajniraju cirkularni model poslovanja u RS koji će dobro doneti celom društvu, a Srbiju pozicionirati u regionalnog lidera promena tržišta Zapadnog Balkana. Deklaracija o uspostavljanju slobodnog protoka ljudi, robe, usluga i kapitala na zapadnom Balkanu („Mali šengen“) je potpisana od strane Srbije, Severne Makedonije i Albanije. Kroz implementaciju „Malog šengena“, kompanije su dobile veće regionalno tržište, sa gotovo 20 miliona potrošača.\nUslovi za pokretanje tranzicije i promena postoje. Alati za tranziciju postoje kroz: digitalizaciju, zelene javne nabavke, alternativne izvore energije, dostupne finansijske fondove i ključne javne politike koje mogu doprineti ostvarivanju ciljeva. Važno je sada sinhronizovati započete aktivnosti različitih aktera u jedan zajednički proces od nacionalnog interesa koji će postaviti zelene (održive) zahteve pred investitore s jedne strane, a sa druge strane dosledno slediti usvojenu politiku promena koja nam predstoji i obezbediti bolju budućnost za našu decu.\nAutorka je master pravnih nauka, ekspertkinja za pravna pitanja zaštite životne sredine i cirkularne ekonomije i direktor predstavništva Kamberović&Cisneros holdings.\n1 COM (2020) 456 final\nReciklaža kao mera smanjenja negativnog uticaja deponija na životnu sredinu\nPokret Oslobodjenje: Linglong u Zrenjaninu je nova ekološka katastrofa u nastajanju


MINISTAR ŠERANIĆ PRIMIO VAKCINU: Počela imunizacija medicinskih radnika u Domu zdravlja Banjaluka | Novosti.rs\nVakcinisano je 60 osoba a oko 600 se prijavilo za vakcinaciju. Pored medicinskih radnikau Banjaluci je vakcinisano i 20 roditelja dece iz Republike Srpske koja se zbog teških, retkih ili malignih oboljenja leče u inostranstvu uz podršku Fonda solidarnosti za dijagnostiku i lečenje oboljenja, stanja i povreda djce u inostranstvu.\nZajedno sa roditeljima u Institutu za javno zdravstvo Republike Srpske vakcinisan je i ministar zdravlja i socijalne zaštite Srpske Alen Šeranić.\nŠeranić je rekao novinarima da je plan da ove sedmice bude završena vakcinacija zdravstvenih radnika u zdravstvenim ustanovama, a od iduće sedmice da budu vakcinisani stariji od 65 godina u domovima za starija lica.\n-Nadamo se kontinuitetu isporuke vakcine i na osnovu toga ćemo dugoročno moći da planiramo ovaj celi proces, istakao je Šeranić, izrazivši očekivanje da će početi da stižu i vakcine posredstvom "Kovaks" mehanizma.\nDirektor Fonda solidarnosti za dijagnostiku i lečenje oboljenja, stanja i povreda dece u inostranstvu Jasminka Vučković rekla je novinarima da je danas vakcinisano 20 roditelja ili 10 porodica, što je od ogromnog značaja za njih i njihovu decu. Vučkovićeva očekuje da će u narednom krugu biti vakcinisani i svi ostali roditelji koji imaju bolesnu decu koja su se lečila posredstvom Fonda solidarnosti.\nOna je izrazila zahvalnost Institutu za javno zdravstvo RS i resornom ministru za podršku radu Fonda, te što su prepoznali značaj da prioritetu vakcinaciji imaju roditelji dece koja treba da se eče i idu na kontrolu u inostranstvo.\nRajka Radovanović iz Dervente, jedan od danas vakcinisanih roditelja dece, zahvalila je resornom ministarstvu, Institutu i Fondu solidarnosti što su ih prepoznali kao prioritetne grupe za vakcinaciju u RS. - U velikom smo stresu kada naša deca treba da krenu na lečenje u inostranstvo i mislim da će ova vakcinacija umnogome olakšati naše kretanje preko granice, rekla je Radovanovićeva novinarima.\nBanjaluka korona u Republici Srpskoj Alen Šeranić korona


Prokuplje:Meštani ugroženih sela nisu bili prepušteni sami sebi - Blace Info Press\nProkuplje:Meštani ugroženih sela nisu bili prepušteni sami sebi\nAutor: Gorica Šegović · 21. januara 2021.\nSneg, ledena kiša i niske temperature, zabeležene tokom protekle nedelje, nanele su velike štete mnogobrojnim selima u brdskoplaninskim krajevima Prokuplja. U otklanjanju posledica nevremena odmah se uključilo rukovodstvo lokalne samouprave, pripadnici Vojske Srbije, Policijske uprave, Crvenog krsta, JKP “Hameum” i druge službe.\nČlan gradskog veća Prokuplja Vladica Mladenović rekao je da su oni, nakon prestanka padavina, odmah krenuli da otklanjaju posledice nevremena u Vidovači, Pasjači, Gornjem i Donjem Statovcu, Tovrljanu, Arbanaški, Trnovom Lazu, Dubokoj Dolini, Vlasovu, Belom Kamenu, Jovinim Livadama i drugim brdsko-planinskim selima.\n–U proteklih sedam dana pomoćnici gradonačelnika i članovi gradskog veća svakodnevno su bili na terenu i zajedno sa drugim službama aktivno uzeli učešće u otklanjanju posledica nevremena. To se posebno odnosu na raščišćavanju seoskih puteva i normalnom snabdevanju domaćinstava električnom energijom, izjavio je on i naglasio da su oni i tokom vikenda radili na otklanjanju posledica nevremena.\nMladenović je naglasio da je tokom jučerašnjeg dana u Vidovači, Pasjači i Gornjem Statovcu sa njima bila i doktorica Službe hitne pomoći Doma zdravlja Prokuplja Irina Kaličanin.\n–Dolazak lekara i lekarski pregledi u najudaljenijim selima pokazali su da rukovodstvo lokalne samouprave vodi računa i o zdravstvenom stanju meštana koji žive u brdsko-planinskim selima. Nakon prestanka padavina, svojim svakodnevnim radom na terenu praktično smo pokazali da maštani ugroženih sela nisu bili prepušteni sami sebi, istakao je on.\nTokom boravka po selima višečlanim porodicama dodeljeni su agregati, a socijalno ugroženim porodicama paketi sa osnovnim životnim namirnicama i higijenska sredstva.\n–Nakon višednevnog prekida, snabdevanje električnom energijom je normalizovano, a svi putni pravci, izuzev puta Jabučevo-Mrljak, su prohodni, rekao je on i dodao da očekuje da i ovaj putni pravac tokom današnjeg dana bude prohodan.\nMladenović je podvukao da je ponosan na sve članove rukovodstva lokalne samouprave, na čelu sa gradonačelnikom Prokuplja Milanom Aranđelovićem, što su svojim radom na terenu u najkraćem roku otklonili sve posledice nevremena i što su u proteklih sedam dana bili sa meštanima ugroženih sela.\nSledeća vest Javnim časom na temu „ Sveti Sava – život i delo“u Srednjoj školi u Blacu počela Svetosavska nedelja\nPredhodna vest U srednjoj školi u Blacu počinje „Svetosavska nedelja „


Mandić: Aktuelna vlada eksperata nije dala rezultate\nPredsednik Nove srpske demokratije i jedan od lidera članice vladajuće crnogorske koalicije Demokratskog fronta (DF) Andrija Mandić izjavio je danas da aktuelna vlada eksperata nije dala rezultate i ništa od onoga što se očekivalo, i da je zato nužna njena rekonstrukcija.\nOn je na Televiziji Crne Gor najavio da će 10. oktobra biti održan novi sastanak, na kojem će parlamentarna većina pokušati da približi stavove i posle koga će se znati je li rekonstrukcija i dalje opcija ili će da se bira druga vlada.\n„Mi sada imamo ubedljivu parlamentarnu većinu koja je za to da se napavi rekonstrukcija Vlade, koja bi podrazumevala poštovanje demokratskih standarda“, rekao je Mandić.\nOn je podsetio je da je prva namera DF bila da se bira nova Vlada, ali da je koalicija oko Demokratske Crne Gore bila protiv toga i da su insistirali na rekonstrukciji postojeće.\nMandić je istakao da je aktuelna Vlada ostala bez podrške parlamentarne većine već u maju, i da politička kriza u Crnoj Gori traje „već dugo“.\n„Kroz 200 dana DF i čitava koalicija Za budućnost Crne Gore nije ocenila dobrom ocenom učinak Vlade, posebno nakon smene minsitra Vladimira Leposavića i nepotpisisvanja Temeljnog ugovora (sa SPC). Stopa nezaposlenosti je 24,5, što znači da je svaki četvrti građanin bez posla. Nalazimo se u teškoj poziciji a imamo obavezu prema građanima koji su za nas glasali“, dodao je Mandić.\nOn je istakao da DF želi da se postigne dogovor oko jače vlade i bolje sloge unutar parlamentarne većine.\nCrna Gora je danas više podeljena nego ranije, ocenio je još dan od lidera DF.\n„Moramo da vodimo računa o ljudima koji su nas glasali, kao što opozicija vodi računa o svojim glasačima“, dodao je Mandić.


Garnier Roll-on Men Action Control+ 50ml - Idealno.rs\nPočetna / Lepota i zdravlje / Parfimerija / Dezodoransi / Garnier Roll-on Men Action Control+ 50ml\nZa ovaj proizvod trenutno nema ponude. Poslednja je bila dostupna 24. 05. 2022 po ceni 399,00 DIN u Shoppster.rs\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Garnier Roll-on Men Action Control+ 50ml i izberi najbolju. Dezodoransi iz kategorije Parfimerija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Garnier Roll-on Men Action Control+ 50ml i vidi da li ti odgovara ili pogledaj druge proizvode brenda GARNIER. Opis i tehnički podaci proizvoda Garnier Roll-on Men Action Control+ 50ml se mogu razlikovati od onih u internet prodavnici u kojoj obavljaš kupovinu. Garnier Roll-on Men Action Control+ 50ml je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za Garnier Roll-on Men Action Control+ 50ml proveri u prodavnici u kojoj nameravaš da obaviš kupovinu. Slika za Garnier Roll-on Men Action Control+ 50ml je simbolična, zato se pre kupovine u prodavnici uveri da je proizvod isti.\nAntipersirant roll on, pomaže da koža ostane suva na dodir tokom 96h.


Nova donacija za besplatnu pravnu pomoć u BiH – Vaša Prava BiH\nNova donacija za besplatnu pravnu pomoć u BiH\nObnovljena saradnja Vaših prava BiH i Ambasade SR Njemačke\nVaša prava BiH višestruko dokazan pouzdan partner međunarodnih donatora\nSarajevo, 12.septembar, 2006. – U Sarajevu je zvanično potpisan ugovor kojim Ambasada SR Njemačke podržava projekat besplatne pravne pomoći koji implementira Udruženje Vaša prava Bosne i Hercegovine. Donirana sredstva su stigla od Ministarstva vanjskih poslova SR Njemačke, koje je putem svoje ambasade u BiH, a u okviru aktivnosti Pakta za stabilnost jugoistočne Evrope, odlučilo ponovo podržati projekat koji pomaže onima kojima je pomoć najpotrebnija. Nakon uspješno realizirane prošlogodišnje saradnje, ovim ugovorom se podržava rad Vaših prava BiH u svakodnevnom pružanju besplatne pravne pomoći najugroženijim kategorijama stanovništva u našoj zemlji.\nCiljevi ovog projekta su unaprijeđenje pristupa pravdi u Bosni i Hercegovini i podrška vladavini prava, kroz pružanje besplatne pravne pomoći povratnicima, tražiteljima azila i žrtvama trgovine ljudima, te domaćem ugroženom stanovništvu u BiH. Kroz svoju mrežu od 16 kancelarija Vaša prava BiH će nastaviti sa pravnim savjetovanjem, predstavljanjem pred sudovima, kao i sa kampanjama podizanja javne svijesti i drugim oblicima zagovaranja. “Ponosimo se činjenicom da smo ponovo dobili podršku od njemačke vlade putem Pakta za stabilnost u jugoistočnoj Evropi. To nam govori da smo prepoznati kao pouzdani partneri, te nas obavezuje da i dalje istrajemo u borbi za vladavinu prava u BiH. Iako je riječ o značajnom iznosu, ovo je za Vaša prava BiH samo dio koji će omogućiti dalje funkcioniranje mreže u kojoj svakodnevno radi skoro 80 stalno uposlenih ljudi u 16 kancelarija širom zemlje.”, istakla je prilikom potpisivanja ovog ugovora Sabaheta Rizvanović, v.d.izvršne direktorice Udruženja Vaša prava BiH.\nOvim ugovorom Vaša prava BiH dobila su šestog donatora koji je u 2006. podržao program besplatne pravne pomoći. Osim UNHCR-a kao osnivača Udruženja, ovaj projekat podržavaju Evropska komisija kroz program AENEAS, te Kanadska agencija za međunarodni razvoj – CIDA , Švedski helsinški komitet za ljudska prava – SHC i Međunarodna organizacija za migracije – IOM.\nU 2005. godini Vaša prava BiH su pružila besplatnu pravnu pomoć za blizu 55.000 korisnika u cijeloj zemlji.


Krasit će nas stabilizacija i razvoj - SDA Sandžaka\nKrasit će nas stabilizacija i razvoj\nGostujući u završnom godišnjem intervjuu na Regionalnoj televiziji, predsjednik Skupštine grada Novog Pazara je izjavio da je ovaj skupštinski saziv naslijedio političku kulturu rada opozicije, odnoso učešća opozicije u skupštinskim zasjedanjima. “To je bio naš zajednički cilj: da opozicija učestvuje u skupštinskim zasjedanjima i da dobije sve ono što joj pripada… U prethodnom četvorogodišnjem skupštinskom sazivu opozicija koju je činila odbornička grupa SDA Sandžaka je prva opoziciona grupa koja je učestvovala u radu skupštine našega grada”\n“Svaki odbornik Skupštine grada Novog Pazara je odbornik građana Novog Pazara. Građani su glasali za njega... Ne uključivanje svakog pojedinačno odbornika u aktivan rad Skupštine grada bi zapravo značilo isključivanje određenog broja građana Novog Pazara iz života grada, odnosno iz uticaja na život grada Novog Pazara” naglasio je Baćićanin.\nPredsjednik Skupštine grada je podvukao da možemo različito da mislimo, možemo različite korake da preduzimamo, ali da nam cilj mora biti jedinstven i zajednički, a to je: razvoj Novog Pazara i bolji život svih naših građana.\nBaćićanin je rekao da je Skupština usvojila jedan restriktivan i kvalitetan budžet koji odgovara trenutnoj situaciji u Novom Pazaru. “Naš zadatak nije da trošimo pare koje se uplate na račun grada, već da projektima obezbjedimo sredstva za ostvarenje onoga što smo postavili kao cilj.”\n“Vraćanje zaostalih dugova grada i gradskih javnih preduzeća kao i isplata zaostalih plata svim zaposlenima je naš osnovni zadatak. Svaki radnik mora da prima platu na vrijeme, za decembar u decembru, ili u prvih nekoliko dana narednog mjeseca. To se može ispuniti samo usvajanjem ovakvog budžeta i apsolutnim pridržavanjem usvojenog budžeta.”\nNa konstataciju novinara da je ovu godinu obilježila saradnja sa Republikom Turskom, Baćićanin je istakao da je saradnja sa Republikom Turskom obilježila ovu godinu kao i prethodnih dvadeset godina. “Novi Pazar i Sandžak su saradnju sa Republikom Turskom uspostavili još prije dvadeset godina, kada je preko Bošnjačkog (Muslimanskog) nacionalnog vijeća Sandžaka, čiji je predsjednik bio dr. Sulejman Ugljanin, otišlo preko 750 studenata na školovanje širom Turske. Osnove današnje saradnje su tada postavljene. Sve što se danas događa na polju te saradnje je rezultat tadašnjeg razmišljanja rukovodtva BNVS-a jedan vijek unaprijed.”\n“Za razvoj Novog Pazara je izuteno bitno infrastrukturno uređenje grada i putevi koji povezuju Novi Pazar sa okolnim gradovima”. Naglašavajući da će Kancelarija za održivi razvoj na čelu sa ministrom Ugljaninom odlukom Vlade rukovoditi realizacijom projekta izgradnje ovih puteva, Baćićanin je podvukao: “Ova infrastrukturna uređenja su osnova dolaska stranih investitora koji su posljednjih mjeseci često u Novom Pazaru.”


Evropske partije pregovaraju o vodeæim pozicijama u EU - B92.net\nEvropske partije pregovaraju o vodeæim pozicijama u EU\nBrisel -- Partije koje su posveæene jaèim integracijama u Evropskoj uniji poèele su pregovaranje o vodeæim pozicijama i daljoj politici nakon izbora za parlament EU.\nIzvor: Tanjug ponedeljak, 27.05.2019. | 23:15\n"Evropski izbori bili su opipljiv dokaz da je evropska demokratija živa i zdrava", izjavio je novinarima Margaritas Šinas, portparol Evropske komisije i dodao da populisti nisu pobedili na tim izborima, prenosi Rojters.\nLideri 28 država EU, ukljuèujuæi i britansku premijerku u odlasku Terezu Maj, sastaæe se u utorak tokom veèere u Briselu kako bi razgovarali o nasledniku predsednika Komisije Žan-Kloda Junkera i drugim kljuènim pozicijama, ukljuèujuæi šefa Evropske centralne banke, a u svetlu izbornih rezultata.\n"Teško pregovaranje" trajaæe barem do kljuènog Evropskog samita 20. i 21. juna.\n"Izgradiæemo socijalnu Evropu, Evropu koja štiti", rekao je španski premijer Sanèez pre nego što je otputovao u Pariz na razgovore sa Makronom kako bi koordinisali akcije pred širi samit u Briselu.\nBorba za visoke pozicije u novoj evropskoj administraciji može biti razlog podelama za buduæi parlament.\nManfred Veber kandidat je Evropske narodne partije za Junkerovog naslednika, meðutim i socijalisti imaju svog kandidata Fransa Timermansa, koji je trenutno zamenik predsednika Evropske komisije, dok Makron i njegovi liberalni saveznici možda daju podršku jednoj od nekoliko žena kandidata, komesarki Evropske komisije za tržišnu konkurentnost Margaret Vestager ili Majklu Barnijeru, glavnom pregovaraèu EU za Bregzit.\nU isto vreme i lideri nacionalistièkog bloka sastaæe se u toku sutrašnjeg dana kako bi razmotrili naredne korake.\nMateo Salvini, potpredsednik italijanske vlade, lider antimigracione Lige i potencijalni tvorac krajnje desnièarskog saveza širom Evrope, izjavio je da mu 34 odsto glasova italijanskih državljana daje mandat da "pocepa" stroga pravila o štednji u budžetu evrozone.\nSalvini, koji kontroliše situaciju u Rimu i koji se sada pojavio kao lider potencijalne nove grupacije Evropskog parlamenta neprijateljski nastrojene prema Briselu, izjavio je na konferenciji za novinare da je "Došlo vreme da se potpuno ponovo razmotre zastarela pravila koja su naškodila Evropi i da bi bilo šta drugaèije bilo u suprotonosti sa ovakvim rezultati glasanja".\nAli za krajnje desnièarske i druge nacionaliste, ukljuèujuæi i pobednièku novu Bregzit partiju Najdžela Faraža, "Nacionalno okupljanje" Marin Le Pen, koji je ispred liberala Emanuela Makrona u Francuskoj, i vladajuæe stranke Poljske i Maðarske, možda æe biti teško da prevaziðu dugogodišnje razlike i da pretvore u jedinstvenu snagu ono što bi moglo biti oko èetvrtine poslanièkih mesta u parlamentu.\nMeðutim, uprkos drugim pobedama evroskeptika u velikim zemljama, ukljuèujuæi Francusku, Poljsku i Veliku Britaniju, rezultati glasanja su više potvrda poverenja vodeæim liderima u situaciji kada je izlaznost porasla, a nacionalisti samo skromno napredovali.\nSuoèavajuæi se s veæim neprijateljstvom Rusije, rastuæom ekonomskom moæi Kine i nepredvidljivim amerièkim predsednikom Trampom, mnogi Evropljani su, izgleda, poslušali poruku da EU treba da se drži zajedno kako bi zaštitili prava radnika, slobodu govora i demokratiju.\nPrivremeni rezultati koje je objavio Evropski parlament pokazali su da Evropska narodna partija trenutno ima 180 mesta, Socijaldemokrate 145, liberali 109, Zeleni 69, što je ukupno 503 poslanièka mandata za proevropski nastrojene partije\nDve krajnje desne grupe podeliæe 112 mesta i dostiæi 171 poslanièko mesto sa treæom grupacijom, evroskeptiènim blokom.


Dik Kostolo: "Sve više tviteraša u Srbiji" - Grad Prijepolje\nGrad Prijepolje > Vesti > Tehnologija > Dik Kostolo: "Sve više tviteraša u Srbiji"\nDik Kostolo: "Sve više tviteraša u Srbiji"\nPrvi čovek Tvitera Dik Kostolo je kazao kako se sve više povećava broj tviteraša u Srbiji i regionu.\nGeneralni menadžer Tvitera je prethodno na tribini Brukings instituta govorio o uticaju ove društvene mreže na aktuelne događaje u svetu, njegovu današnju ulogu i buduće izazove sa kojima će se suočavati.\n„Mi ne želimo da namećemo stav, već je naša mreža platforma na koju ljudi dolaze da iskažu svoja mišljenja. Tako je bilo i nekada na gradskim trgovima, gde ste imali građane, filozofe, političare, sveštenike, muzičare. Svi su dolazili da kažu i pokažu šta znaju“, opisao je Kostolo.\nPrema njegovim rečima, ne stoje kritike koje su prethodnih dana upućene od strane turskog premijera Tajipa Erdogana oko organizovanja demonstracija u toj zemlji, jer je Tviter samo mesto na kome se susreću različita mišljenja.\nJedno od pitanja ticalo se i rasta broja korisnika na Tviteru i da li postoji pravilo u vezi sa tim, na šta je Kostolo rekao da postoji sezonski trend rasta, kao i regionalni.\n„Kada se neka poznata ličnost u nekoj zemlji pojavi na Tviteru, odmah beležimo i veći broj ljudi iz te zemlje ili regiona. Takodje, i sportski klubovi su dobar magnet, kao na primer pojavljivanje nekog bundesligaša u Nemačkoj“, dodao je prvi čovek Tvitera.\nGovoreći o budućnosti, Kostolo je odbacio tvrdnje da bi Tviter mogao da zameni medije, ocenjujući da ova društvena mreža sažima informacije, ali da analitički tekstovi i dalje ostaju rezervisani za novinare.


Muslimansko bratstvo: Odluka o zabrani politička\nEgipatski islamistički pokret Muslimansko bratstvo ocenio je danas odluku o zabrani njegove aktivnosti kao "političku odluku punu korupcije" i istakao da će ostati "prisutan na terenu".\nMuslimansko bratstvo, čiji je član i svrgnuti predsednik Muhamed Mursi, reagovalo je na svom zvaničnom nalogu društvene mreže Tviter, odmah posle odluke o zabrani aktivnosti i zapleni cele njihove imovine, što je poslednja epizoda velike kampanje vlasti protiv tog islamističkog pokreta.\n"Vojna hunta pokušava da ućutka svakog ko se njoj protivi, odluka o zabrani je politički motivisana i deo je represije protiv Muslimanskog bratstva", navodi se u saopštenju pokreta i dodaje da će "uvek biti prisutni na terenu".\nEgipatski sud je danas hitno naložio da se sprovede odluka o zabrani rada uslimanskog bratstva i jedne nevladine organizacije pod pokroviteljstvom Mursija, optužene da služi kao "fasada bratstvu", kao i svakoj organizaciji koja promoviše Bratstvo, a koje je ta organizacija finansirala.\nOd svrgavanja s vlasti i hapšenja Mursija 3. jula ove godine, nove vlasti, koje predvodi vojska, vodi "borbu protiv terorizma". Niko ne zna tačno gde je Mursi zatvoren.\nVlasti su tokom nekoliko meseci protesta uhapsile vodeće lidere Bratstva, više od hiljadu ljudi poginulo je u sukobima sa policijom, a oko 2.000 ljudi je privedeno.


Predsednik Republike Srbije Aleksandar Vučić primio je danas ambasadora Republike Italije Karla Lo Kaša, sa kojim se saglasio da je prošlonedeljna poseta šefa srpske diplomatije Nikole Selakovića Rimu potvrdila bliskost dveju zemalja i visok stepen međusobnog razumevanja.\nPredsednik Vučić i ambasador Lo Kašo su izrazili nadu da će epidemiološka situacija omogućiti da ove godine bude održana četvrta zajednička sednica vlada, jer bi dala snažan podsticaj svestranoj saradnji dveju zemalja.\nS tim u vezi je italijanski ambasador čestitao srpskim vlastima na odličnim rezultatima u vakcinaciji stanovništva, koji nailaze na priznanje širom sveta. Ambasador Lo Kašo je istakao solidarnost naše zemlje sa regionom kao primer doprinosa stabilnosti na Zapadnom Balkanu i ponovio zahvalnost Italije za medicinsku pomoć, koju joj je Srbija pružila u najtežim trenucima.\nPredsednik Vučić je rekao da je solidarnost Srbije sa regionom odraz njene odgovornosti i želje da saradnja bude osnov napretka Zapadnog Balkana. On je istakao da je Italija među najvažnijim partnerima Srbije, kako bilateralno, tako i u sprovođenju regionalne politike. Predsednik Vučić je izrazio zahvalnost za podršku Italije evropskom putu Srbije.\nAmbasador Lo Kašo je potvrdio da je Italija zagovornik ulaska Srbije u Evropsku uniju i da je spremna da pomogne da budu sprovedene reforme, neophodne za evrointegracije. Dvojica sagovornika su, s tim u vezi, razgovarali o potrebi da se ubrza rad na reformama u oblasti vladavine prava i medija.\nNa sastanku se razgovaralo i o dijalogu Beograda i Prištine, pri čemu je predsednik Vučić istakao da je Srbija spremna na dijalog i kompromis kao način rešavanja otvorenih pitanja.\n5. april 2021. godine


Novak u Kragujevcu! - Pokazivač\nNovak u Kragujevcu!\nProjekat: Biblioteka igračaka\nRok realizacije: 36 meseci (01.04.2013 – 01.04.2016)\nNabavljena oprema: didaktički materijal za Biblioteku igračaka i kombi vozilo za realizaciju projekta „Mobilna biblioteka igračaka“\nIznos donacije: RSD 700.000 (EUR 7,000)\nBogati didaktički materijal, obezbeđen za decu iz osetljivih grupa romske populacije, biće dostupan mališanima u prostorijama Biblioteke u gradu Kragujevcu. Tamo će deca moći da iznajmljuju igračke, provode vreme na zabavan, ali i edukativan način, kao i da koriste igraonicu u Biblioteci, zajedno sa svojim roditeljima.\nZa decu iz ruralnih delova u okolini Kragujevca koja nisu u prilici da dolaze u Biblioteku igračaka, organizovana je „Mobilna biblioteka“. Vozilo puno igračaka, knjiga, slagalica obilazi mesta gde žive deca iz osetljivih grupa. Deca mogu da pozajme te igračke, koriste ih i potom uredno vrate u kutije, kako bi mališani iz drugih sredina takođe mogli u njima da uživaju.\nDva puta mesečno se planiraju zajedničke aktivnosti za decu iz gradskih sredina i decu iz prigradskih naselja u prostorijama biblioteke gde će se uz igru i druženje dece raditi na razvoju socijalnih veština dece, pogotovo onih koja dolaze iz ruralnog područja. Organizuju se kreativne radionice, čitaju se priče, priređuju igre i razna takmičenja, itd.\nPored radionica sa majkama i decom koje će biti organizovane jednom nedeljno, takođe će biti sprovedeni i neformalni sastanci sa uspešnim ženama i majkama dece koja su završila školu, razgovaraće se o upisu u predškolski program, PPP, školu, o zdravlju, vakcinaciji, itd. Planirane su razmene poseta kako bi se majkama pružilo iskustvo van naselja i kako bi stekle novo iskustvo i socijalizovale se sa drugim majkama sa sličnim iskustvom. Specijalni događaji za očeve i/ili sa učešćem cele porodice će takođe biti organizovani.\nCilj programa je da poveća pristup ranom obrazovanju dece predškolskog uzrasta iz marginalizovanih grupa i da se osposobe njihove majke da podrže svoju decu tokom procesa obrazovanja i školovanja. U tome bi im pomoglo korišćenje resursa Biblioteke igračaka.\nUz pomoć igračaka i ostalog didaktičkog materijala, deca razvijaju kognitivne, grafomotoričke sposobnosti kroz igru i zabavu, što inače nisu u prilici da čine.\nOpšti cilj jeste da doprinese socijalnoj inkluziji i smanjenju siromaštva u Srbiji putem unapređenja pristupa ranom obrazovanju dece, sa specijalnim akcentom na najneprivilegovanije.\nPored NDF, u projektu učestvuju i „Roma Education“ Fond i Grad Kragujevac.\nDeca iz osetljivih grupa uzrasta od rođenja do 5,5 godina, pre upisa u PPP na teritoriji i okolini Kragujevca.\nDeca iz osetljivih grupa uzrasta od 6 do 8 godina, koja nisu uključena u obavezni obrazovni sistem na teritoriji i okolini grada Kragujevca.\nDeca iz osetljivih grupa uzrasta od 6 do 10 godina, koja se nalaze u obrazovnom sistemu na teritoriji i okolini Kragujevca.\nPrethodni tekstPoseta Knjaževsko – srpskom teatru\nViše od 100.000 ljudi u Srbiji se godišnje preseli – zašto je mladima Beograd najprivlačniji


OTKRIVAMO: Ana Brnabić je najbogatiji premijer u regionu! | REPORTER\nPrvi put u istoriji, Srbija ima premijerku homoseksualku * Prvi put u istoriji, Srbija ima Hrvaticu za premijerku * Ana Brnabić je poreklom iz Hrvatske, ima porodičnu kuću na Krku, hoće li otopliti odnose s Hrvatskom?\nOrganizacija, Trajanje, Funkcija, Mesečni prihodi\nTip, Lokacija, Vlasnik, Kvadratura, Vrednost\n✔ Kuća Ostrvo Krk, Hrvatska Ana Brnabić 30 m2 5.000 € Brnabić poseduje još jednu kuću na ostrvu Krk u Hrvatkoj koju je nasledila. Za ovu kuću je u prijavi Agenciji za borbu protiv korupcije navela da je „stara i devastirana“. Ministarka je KRIK-u rekla da je i ova kuća pripadala porodici njenog dede.\nTip, Marka, Vlasnik, Vrednost\n✔ Automobil Toyota Rav4 Ana Brnabić 14.000 € Brnabić je 2010. godine kupila novu „tojotu“ na lizing.\nKorisnik, Banka, Iznos\nBrnabić je podigla kredit u oktobru 2014. godine kako bi isplatila deo stana na Dedinju. Kredit ima kamatnu stopu od 3,99 odsto na godišnjem nivou i period otplate od 30 godina. Prema istraživanju KRIK-a mesečna rata kredita iznosi oko 140.000 dinara i ministarska plata koju Brnabić prima nije dovoljna da otplati ovaj kredit.\n„Ratu kredita za stan isplaćujem iz ušteđevine koju sam prijavila Agenciji za borbu protiv korupcije, a koju sam stekla radeći godinama na rukovodećim pozicijama u stranim kompanijama u privredi i kao konsultant u međunarodnim organizacijama.“\nNaziv, Lice, Uloga, Kapital, Prihodi u 2015.\nBrnabić je u julu 2015. osnovala ovo preduzeće sa kontroverznim beogradskim advokatom Igorom Isailovićem koji osniva ofšor firme i blizak je saradnik gradonačelnika Beograda Siniše Malog. Firma je registrovana za inženjerske delatnosti i tehničko savetovanje, ali njeni poslovi nisu poznati. Kompanija je sklopila ugovor s bankom kako bi na lizing kupila automobil „fijat abart“ u januaru 2016. godine.\nBrnabić je bila većinska vlasnica „Energy & Innovation“ sa 70 odsto udela, a Isailović vlasnik ostatka. Tri dana pre nego što je postala ministarka u avgustu 2016, Brnabić je svoj vlasnički udeo besplatno prenela na Milicu Đurđić, koja je bila direktorka firme. Kompanija je prilikom osnivanja bila registrovana na adresi prebivališta Ane Brnabić, a danas joj je sedište na adresi u Dobrinjskoj, na kojoj se nalazi advokatska kancelarija Igora Isailovića.\n„Development consulting group“ (DCG) je konsultantska kompanija koja savetuje klijente u oblastima dobre uprave, javno-privatnog dijaloga, održivog razvoja i slično. Osnovalo ju je nekoliko domaćih i međunarodnih razvojnih stručnjaka u martu 2005. godine, a pet meseci kasnije Brnabić postaje suvlasnica sa 18 odsto vlasništva.\nJanuara 2009. Brnabić povećava svoj udeo u firmi na 20 odsto i postaje zamenica predsednika upravnog odbora. Krajem 2014. napušta firmu – svoj vlasnički udeo podelila je na jednake delove i poklonila ostalim suvlasnicima. Klijenti DCG-a su međunarodne organizacije među kojima su UNDP, Delegacija EU u Srbiji, oko 30 lokalnih samouprava u Srbiji, kao i NALED u kojem je Brnabić bila predsednica upravnog odbora.\n„Contintental Wind Serbia“ osnovana je avgusta 2009. godine i bavi se projektovanjem i izgradnjom objekata za proizvodnju električne energije. Kroz složenu vlasničku strukturu, firma je povezana sa međunarodnom kompanijom „Continental Wind“ koja se bavi obnovljivom energijom i posluje u nekoliko država: Rumuniji, Bugarskoj, Poljskoj i Australiji. Lidija Zulma Udovički, sestra bivše ministarke za državnu upravu Kori Udovički, bila je direktorka i zastupnica „Continental Wind Serbia“ pre Ane Brnabić, koja to postaje 2013. godine.\nBojan Pajtić, bivši predsednik Demokratske stranke (DS), tvrdio je 2015. da mu je Lidija Udovički rekla da je Nikola Petrović, kum premijera i direktor „Elektromreže“ tražio dva miliona evra da bi vetropark kompanije priključio na sistem „Elektromreže“. Brnabić, koja je u to vreme bila direktorka kompanije, sa Petrovićem je održala konferenciju za novinare na kojoj su demantovane ove optužbe. Nakon što je zamenila Kori Udovički na mestu ministarke avgusta 2016, Brnabić je izjavila: „Niti sam branila kuma, niti mislim da tom kumu treba odbrana i da treba baš Ana Brnabić da ga brani.“\n✔ Srpsko udruženje za energiju vetra (SEWEA) Ana Brnabić Zastupnica\nsu osnovale kompanije koje su želele da investiraju u energiju vetra. Članice SEWEA su „Continental Wind Serbia“, „MK Fintel Wind“ u zajedničkom vlasništvu italijanske firme i „MK Holdinga“ Miodraga Kostića, zatim firma „Energowind“ iz Vršca čiji je vlasnik firma sa Britanskih devičanskih ostrva i „Vetropark Inđija“ u većinskom vlasništvu kompanije iz Mađarske. Među ciljevima udruženja je da posreduje između svojih članica i donosilaca odluka u Srbiji u oblasti obnovljive energije.\nBrnabić je bila zastupnica udruženja od februara 2012. do avgusta 2016. – ostavku je podnela dan pre nego što je postala ministarka. Udruženje SEWEA najavilo je da će vetroelektrane pomoći da struja bude jeftinija, dok je Javno preduzeće „Elektroprivreda Srbije“ to demantovalo navodeći da će ta struja, naprotiv, izazvati poskupljenja.\n✔ Fondacija „Peksim“ Ana Brnabić Direktorka\nFondacija „Peksim“ je neprofitna organizacija za stipendiranje studenata na Univerzitetu u Kembridžu, čiji je cilj da se stipendisti vrate u zemlju i zaposle u državnoj upravi. Centrala fondacije je u Makedoniji, a u Beogradu postoji od 2011. Osnivač je Mihail Petreski iz Makedonije koji je posedovao istoimenu firmu.\n„Firmu je 2008. godine kupila poljska programerska kompanija „Asecco SEE“, a Petreski je lični novac uložio u fondaciju“, rekla je Brnabić u maju 2016. za televiziju N1. Poljski „Asecco“ poseduje u Srbiji istoimenu firmu čiji je direktor ministarkin brat Igor. Brnabić je bila direktorka fondacije do septembra 2015, a zatim postala članica upravnog odbora. U novembru 2016. napušta fondaciju.\nKompanija „Asseco SEE“ osnovana je 1990. godine. U vlasništvu je istoimene firme iz Poljske koja se na svom sajtu hvali da ima najveće prihode od prodaje računarske opreme i programa u Jugoistočnoj Evropi. Vlasnici poljske firme su inostrane kompanije, a mali udeo ima i Evropska banka za obnovu i razvoj (EBRD).\nJedan od direktora srpskog ogranka je Igor Brnabić, ministarkin rođeni brat, koji je na to mesto imenovan u januaru 2016. Ova kompanija dobila je nekoliko desetina javnih nabavki poslednjih godina kod više različitih ministarstava, institucija i javnih preduzeća. Jedna je od vodećih IT kompanija u Srbiji. Ana Brnabić je po dolasku na mesto ministarke rekla da veruje da IT sektor može da bude okosnica razvoja Srbije.\n✔ Morgan Security Igor Brnabić Direktor 400 €\nVrsta postupka, Organ, Datum pokretanja


Novi fakultetski smerovi u Inđiji | Autonomija\nNovi fakultetski smerovi u Inđiji\nStudenti, njih ukupno 120, će ove smerove moći da upiše od oktobra ove godine\nU Inđiji će biti otvoreni novi smerovi novosadskog Fakulteta tehničkih nauka: Razvoj softvera i primene, Elektronsko poslovanje i Softversko inžinjerstvo, najavljeno je danas na konferenciji za novinare.\nStudenti, njih ukupno 120, će ove smerove moći da upiše od oktobra ove godine, rekao je gradonačelnik Inđije Goran Ješić.\nDekan Fakulteta tehničkih nauka Ilija Ćosić objasnio je da je reč o studijskom programu trogodišnjih strukovnih studija u području softverskog inžinjerstva. Dodao je da je Inđija odabrana jer je najprivlačnija za investitore pa će studenti koji završe te fakultete imati i šansu da se zaposle u toj opštini. Novi smerovi biće smešteni u zgradi Trejdjunika u Inđiji, a nastava će se odvijati u najsavremenijim uslovima, najavio je Ćosić.\nFakultet tehničkih nauka je najveći fakultet u regionu. Na tom fakultetu akreditovano je 58 studijskih programa.\nPredsednik Vlade Vojvodine Bojan Pajtić rekao je da će pokrajina i u budućnosti podržavati ovakve projekte. “Možda i najvažniji infrastrukturni objekat i zajednički projekat je upravo otvaranje fakulteta jer je znanje najbolja investicija u razvoj, prosperitet”, ocenio je Pajtić. On je kazao da pokrajinska vlada podržava decentralizaciju univerziteta i ocenio da će otvaranje novih smerova doprineti podizanju opštine Inđija u privrednom smislu.\nPajtić i Ješić danas su najboljim studentima sa teritorije Inđije uručili vaučere za stipendiranje. Stipendije je dobilo je 88 studenata državnih i pokrajinskih visokoškolskih ustanova, koji imaju prosečnu ocenu 8,5. Stipendija će se isplaćivati u deset rata, u iznosu od 13.500 dinara mesečno.


Odgovor Lukašenju: Poljska ograničila pristup pograničnoj zoni sa Belorusijom | Kosova.info\nDom|Najnovije|Odgovor Lukašenju: Poljska ograničila pristup pograničnoj zoni sa Belorusijom\nOdgovor Lukašenju: Poljska ograničila pristup pograničnoj zoni sa Belorusijom\nPoljski ministar unutrašnjih poslova Mariuš Kaminski uveo je tromesečnu zabranu ulaska neovlašćenim licima u zone koje se graniče sa Belorusijom, gde je do nedavno bilo na snazi vanredno stanje, sudeći prema sinoć objavljenoj uredbi.\nZabrana će se primenjivati na 183 naseljena mesta koja se nalaze u krugu od tri kilometra od granice sa Belorusijom, prenosi ruska agencija TAS S.\nOgraničenja su stupila na snagu 1. decembra i ostaće na snazi do 1. marta.\nOdluka je doneta u skladu sa novim amandmanima poljskog zakona o državnoj granici, a odobrio ju je poljski predednik i parlament.\nOdredbe izmenjenog zakona dozvoljavaju izricanje zabrane u posebno ranjivim područjima duž spoljne granice Poljske, blizu granice sa Belorusijom, Ukrajinom i Rusijom.\nZabrana se ne primenjuje na one koji žive i rade u toj oblasti.\nHitna pomoć i vozila drugih hitnih službi, dežurni oficiri i vojnici izuzeti su od zabrane.\nTakođe, komandant poljske granicne straže može dozvoliti drugim pojedincima, kao što su na primer novinari, da uđu u te oblasti u ograničenom vremenskom periodu.\nMigraciona kriza na beloruskoj granici sa Letonijom, Litvanijom i Poljskom, intenzivirala se početkom novembra, kada se nekoliko hiljada migranta približilo poljskoj granici na beloruskoj strani i pokušalo da pređe u Poljsku.\nDržave članice EU okrivile su Minsk za namernu eskalaciju migracione krize, dok je predsednik Belorusije Aleksandar Lukašenko rekao da je odgovornost isključivo na zapadnim zemljama, čija je politika naterala ljude da beže od rata.\nKako se situacija pogoršavala, Poljska je uvela vanredno stanje u oblastima koje se graniče sa Belorusijom, zabranjujući pristup svim neovlašćenim licima, uključujući i novinarima.\nDie Presse: U Srbiji ubijaju opozicione političare


Održan RNIDS-ov Regionalni TLD forum | RNIDS\nOdržan RNIDS-ov Regionalni TLD forum\nU hotelu Metropol Palas u Beogradu, 4. marta održan je Regionalni TLD (Top Level Domain) forum, čiji je domaćin bila Fondacija „Registar nacionalnog internet domena Srbije“ (RNIDS). Forum je okupio predstavnike registara najvišeg nivoa iz Srbije, Slovenije, Crne Gore, Bosne i Hercegovine i Hrvatske.\nSa kolegama iz regiona razmotrene su značajne, aktuelne teme, razmenjena iskustva i znanja sa regionalnih tržišta. Reči je bilo o sistemima naplate prema registrima, o pritužbama u vezi sa sadržajem koje se sve češće upućuju registrima, kao i iskustvima sa arbitražnim rešavanjem sporova u vezi sa domenima. Pored toga, razgovaralo se i o Uredbi e-IDAS, kojom se uređuje elektronska identifikacija na digitalnom tržištu Evropske unije i sistemima digitalne identifikacije.\nJedna od tema bila je i učešće regionalnih registara u radu međunarodnih organizacija, pre svega ICANN-a (Internet Corporation for Assigned Names and Numbers). Sa posebnom pažnjom govorilo se o saradnji sa ovlašćenim registrima, između ostalog i u domenu marketinga. Kolege iz regiona na čijim je tržištima omogućena registracija IDN (Internationalized Domain Name) domena, podelili su informacije o broju registrovanih domena i trendove registracije takvih domena.\nU posebnom tematskom bloku Foruma u fokusu su bila pitanja bezbednosti registara, kao i saradnja sa nacionalnim CERT-ovima.


Novo "spuštanje lopte" Saleta Đorđevića - Sportske.net\nNovo "spuštanje lopte" Saleta Đorđevića\nAleksandar Đorđević uvek ima zamerki, iako je naša reprezentacija zabeležila sve pobede u dosadašnjem toku priprema.\nPostoje i oni stručnjaci u svakom sportu koji smatraju da bi porazi bolje došli u ovim trenucima, kada su pripreme, kako bi se uvidele neke slabosti tima i kako bi se na njima na vreme radilo.\nSa druge strane, naša reprezentacija ne pokazuje mnogo slabosti u dosadašnjem toku priprema, savladali su sve protivnike i to uglavnom bez velikih problema.\nPoslednji protivnik koji je savladan jeste reprezentacija Rusije na Superkupu u Hamburgu.\n"Generalno sam zadovoljan većim delom utakmice protiv odličnog rivala. Samo tri igrača su odigrala preko 20 minuta, pa smo dobro rasporedili minutažu i sačuvali energiju za utakmicu sa Nemačkom, koja se igra u ranom terminu.\nPrema trenutnoj situaciji, ovo je u velikoj meri novi tim, bez dosta igrača sa Olimpijskih igara i moramo kroz treninge i utakmice da gradimo novu igru", rekao je selektor Đorđević koji očigledno ne dozvoljava da ekipa poleti kada to ne treba da se desi.


Radio Nešvil – Bogatić » Registracija vozila tek nakon otplate neplaćenih kazni Registracija vozila tek nakon otplate neplaćenih kazni – Radio Nešvil – Bogatić\nRegistracija vozila tek nakon otplate neplaćenih kazni\nOd 1. januara u 45 prekršajnih sudova u Srbiji građani mogu da provere koliko novca duguju po neplaćenim kaznama. Kazne se ne odnose samo na saobraćajne, već na sve izrečene prekršaje. Ukoliko nisu izmirili obaveze, neće moći da registruju svoja motorna vozila, da dobiju vozačku dozvolu ili neki drugi dokument.\nKako se ekskluzivno saznaje, pasoš i lična karta će moći da se dobiju, a što se tiče samih sudova oni će biti u obavezi da, ukoliko su novčane naknade izmirene ili ukoliko su zamenjene nekom drugom kaznom, odmah skinu građane sa evidencije.Predsednik Prekršajnog Apelacionog suda, sudija Zoran Pašalić kaže da građanima ne mogu biti uskraćena prava Ustavom zagarantovana, kao što su pravo na izdavanje lične karte i pasoša.\n„To će moći da urade odmah, u istom trenutku“, kaže sudija Pašalić.\nPromocija trojezičkog Srpsko-romsko-engleskog rečnika sa gramatikom\n27. marta 2015. radionesvil Komentari su isključeni na Promocija trojezičkog Srpsko-romsko-engleskog rečnika sa gramatikom


Vesti online / Sport / / Savet trenera: Bogdane, budi sebičan\nSavet trenera: Bogdane, budi sebičan\nMnogo očekuju u Sakramentu od Bogdana Bogdanovića u debitantskoj sezoni u NBA ligi.\nBogdan Bogdanović na novom izazovu "preko bare"\nTrener Sakramento Kingsa Dejv Jerger ima savet za Srbina.\n- Preklinjaću Bogdana da bude sebičniji, ovo je NBA. Ponekad odbija da šutira kad zahtevam od njega da to učini. Znam da je on odličan šuter koji, takođe, može da pomogne i u kreaciji, tako da su mi potrebni njegovi poeni - rekao je Jerger i dodao sa hvalospevima na račun beka "kraljeva".\n- On zna košarku, zna kako da se otvori za šuteve, zna da odigra pik end rol, da dodaje prilikom kretanja, da uđe u reket - istakao je trener Kingsa.\nSakramento počinje sezone 19. oktobra protiv Hjuston Rokitsa.\n* Pogledajte kako Dramond ne (igra) odbranu\n* Vilijams neće igrati sa Bogdanom


SDS ne izlazi na izbore?\nSrpska demokratska stranka nema kapacitet da ispuni finansijske obaveze u visini od 1,7 miliona konvertibilnih maraka prema Privrednoj banci Istočno Sarajevo, zbog čega se postavlja pitanje da li će se ova politička partija moći registrovati za naredne opšte izbore.\nPrivremeni upravnik Privredne banke Istočno Sarajevo Tobi Robinson tužila je u junu prošle godine SDS i grad Istočno Sarajevo zbog višemilionskog duga koji su prema ovoj banci napravile fiktivne firme Spekta iz Pala i Matres iz Istočnog Sarajeva. U obrazloženju presude Osnovog suda u Sokocu navodi se da je dug firme Spekta nastao na osnovu kredita i pozajmica koje joj je Privredna banka Istočno Sarajevo isplaćivala od 1997. godine do preuzimanja privremene uprave, kao i da je dokazano da je SDS osnivač ovog preduzeća.\nPotpredsjednik SDS-a Dušan Stojičić tvrdi da se cijeli postupak pred nadležnim sudovima odvijao uz otvorene mjere političkog pritiska na rad suda. Stojičić ističe da je centralni račun SDS-a ovom presudom u stalnoj blokadi, te da stranka mora prikupljati novac od članova i simpatizera kako bi bila u stanju da se prijavi na predstojeće opšte izbore:\n„Mi smo najznačajniji dio tih sredstava, zahvaljujući intenzivnim aktivnostima koje smo vodili posljednjih mjeseci, prikupili i nadam se da ćemo u ovih preostalih nešto dana, koliko nam je na raspolaganju, skupiti i ostatak kako bismo došli u situaciju da konačno profunkcioniše naš račun i da od prihoda koje mi imamo kao stranka - i po Zakonu o finansiranju političkih stranaka i iz budžeta opština, gradova i iz budžeta republike - i prihodima od članarine vrlo brzo došli u situaciju da ispunimo ove neophodne obaveze koje su zakonski preduslov da bi se stranka prijavila za sljedeće izbore.“\nU Izbornoj komisiji BiH kažu da dugovanja partije nisu predmet Izbornog zakona BiH. Član Komisije Vehid Šehić:\n„Da bi određena politička stranka mogla biti ovjerena, da se ovjeri za učešće na izborima - znači ona je već registrovana kod sudova - mora dostaviti potvrdu da je uplatila taksu, rješenje da je registrovana stranka i dostaviti Izbornoj komisiji predizborni finansijski izvještaj.“\nIpak, da bi se SDS prijavio na sljedeće izbore mora imati potvrdu iz poreske uprave o plaćenim prezima. U ovoj stranci objašnjavaju da svoje poreske obaveze ne mogu izvršiti dok račun partije ne bude deblokiran. Podnošenje zahtjeva pred reviziju pred Vrhovnim sudom ipak ne odlaže izvršenje sudske presude.


RTV Mir - "Svi priznaju ZSO"\n"Svi priznaju ZSO"\nUtorak, 03. decembar 2013, 18:23\nBEOGRAD, 03.12.2013. - Pobeda "Srpske" u opštinama na Kosovu i Metohiji dokaz je da su Srbi na tom području uz Vladu Srbije, poručio je minista za zadužen za KiM Aleksandar Vulin.\nVulin je nakon drugog kruga lokalnih izbora na Kosovu i Metohiji rekao da će doći do formiranja Zajednice srpskih opština nakon što se formiraju većine u svim opštinama koje će činiti tu zajednicu, a koja će predstavljati neraskidivu vezu Srba sa Beogradom.\n"Nakon što se formiraju većine u svim opštinama predviđenim briselskim sporazumom doći će do predloga statuta i onda ćemo se o njemu izjašnjvati", rekao je Vulin za RTS.\nOn je najavio da će danas upravljački tim, telo nastalo na osnovu brisleskog sporazuma koje čine predstavnici opština na severu Kosova i Metohije, boraviti u Briselu, gde će razgovarati sa predstavnicima EU o iskustvima drugih evropskih regija.\nZajednica srpskih opština, kako je naglasio Vulin, biće nešto što prepoznaju i privremene institucije u Prištini, što priznaje i Brisel i Beograd i biće ustavni konstruktivni mehanizam za okupljanje Srba i veza sa Beogradom koja se ne može prekinuti.\n"Srbi će prvi put imati mehanizam prepoznat od Ustava Srbije i priznat od celog sveta. Imaćemo 10 srpskih opština i gradonačelnike koji zvanično kazu da im je na prvom mestu Beograd i niko neće moći da im zabrani pravo da se tako osećaju", rekao je Vulin.\nNa pitanje da li će lokalnu vlast u Kosovskoj Mitrovici formirati srpska koalicija, Vulin je rekao da je politika vlade da okupi i ujedini Srbe.\n"Jedinstvo je ključna reč i jedinstvenom politikom ćemo uspeti da se izborimo za svoje ciljeve", naglasio je Vulin i dodao da je ovo prva generacija srpskih političara koja probleme rešava tamo gde su se pojavili.\nNa pitanje da li će uspeh liste "Srpska" na izborima biti uvod u učešće na vanrednim parlamentarnim izborima ukoliko do njih dođe, Vulin je rekao da je to "nešto o čemu će se odlučivati".


Srbi u Sloveniji da budu nacionalna manjina – Lopusina.com\n„Za nas Srbe u Sloveniji 2021. godina je izuzetno važna iz više razloga. Prvi je novi popis stanovništva u Sloveniji u kome Srbi treba da dobiju objektivan položaj, kao najbrojnija zajednica stranaca. Drugi je naša saradnja sa slovenačkim vlastima da se Srbima dodeli status nacionalne manjine i time poboljša naš politički položaj. I treće je delovanje Saveza Srba u Sloveniji na kulturnom planu radi očuvanja našeg nacionalnog i verskog identiteta, ali i radi upoznavanja Slovenaca sa srpskom baštinom i tradicijom”.\nOvako nam je ukratko Vladimir Kokanović, predsednik Saveza Srba u Sloveniji, prilikom praznične posete otadžbini izložio plan rada ove krovne organizacije, koja okuplja petnaestak srpskih udruženja i klubova.\nMiloš Vučević i Vladimir Kokanović\nSrbi u Sloveniji žive od 15. veka kao autothoni narod u Beloj Krajini. Navršilo se pola veka od masovnih doseljavanja srpskih i jugoslovenskih oficira, radnika i seljaka na privremeni rad u Sloveniju, tada najbogatiju jugoslovensku republiku. Za neke naše ljude Slovenija je bila samo usputna stanica ka gastarbajterskom životu u zapadnim zemljama Starog kontinenta. Za druge je pak Slovenija postala druga domovina, jer su u njoj ostali i zasnovali porodice.\nJugoslovenska republika i evropska država Slovenija, odnosno njena politika elita, nisu poslednjih decenija gradili poverenje i poštovanje prema stranim radnicima, posebno srpskog porekla. Čak su ih pogrdno zvali „Bosanci“ a potom „izbrisani narod“. Kako svedoče neki Srbi slovenački popis je poslednjih decenija vršen „od oka“ uz pomoć telefonskog imenika !?\n„ Prihvatio sam prošle godine da budem predsednik najvećeg srpskog saveza u Sloveniji, jer je moja zvezda vodilja jedinstvo čitave srpske zajednice u Sloveniji. Mi u deželi imamo tridesetak srpskih organizacija. Postoje još dva saveza srpskih klubova i sa njima razgovaramo i pregovaramo da se ujedinimo u jedan savez. Time bismo stvorili uslove da se složno predstavljamo Sloveniji kao partner za rešavanje svih pitanja, koja se tiču našeg naroda u Sloveniji”, kategoričan je mladi Vladimir Kokanović.\nPoslednji popis u Sloveniji je 2002. pokazao da u Sloveniji živi oko 30.000 ljudi koji se izjašnjavaju kao Srbi. Već naredni popis iz 2011. nije dozvoljavao nacionalno i versko izjašnjavanje. Srbi Slovenije sada zvanično od slovenačke države traži da u popis stanovništva ove godine bude uključeno i izjašnjavanje o nacionalnoj i verskoj pripadnosti svih žitelja Slovenije, pa i Srba. Zahtev Srba upućen je Vladi Slovenije i Svetu Vlade Republike Slovenije za pitanja nacionalnih zajednica.\nVladimir Kokanović i Marko Lopušina\n“To će pomoći da srpska zajednica ostvari veća prava – dobijanje dvojnog državljanstva i statusa nacionalne manjine. Srbi, iako najbrojnija manjina pod Alpima, nemaju zvanično taj status, jer se manjinama smatraju samo Italijani i Mađari. Mi dokazujemo zvaničnoj Ljubljani da su Srbi autothoni narod poreklom iz Slovenije, jer žive u Beloj Krajini i jer ispunjavaju svojom brojnišću međunarodni uslov da budu nacionalna manjina. Spremni smo sa razgovor sa državom Slovenijom po svim ovim pitanjima”, kaže Vladimir Kokanović, koji je uspostavio službeni dijalog sa slovenačkim državnim institucijama.\nPredsednik Saveza Srba u Sloveniji je rođen u Zagrebu 1988. godine u porodici oficira JNA. Odrastao je i školovao se u Beogradu. Studirao je bankarsto i finansijske analize. Magistrirao je ekonomiju. Trenirao je vaterpolo u Beogradu i bio juniorski reprezentativac SCG, a bio je i uspešan džudista. Od 2016. godine živi u Ljubljani zbog posla u multinacionalnoj kompaniji. Njegov otac general Milan Kokanović i majka žive u Beogradu sa ćerkom. Druga ćerka im je u Kanadi, a sin u Sloveniji.\nPrvo je bio srpski aktivista u humanitarnim akcijama srpskih klubova. Potom je Kokanović biran da bude , koordinator Sektora za zdravstvo i član Izvršnog odbora Saveza Srba. Proletos je izabran za predsednika. Kokanović se trudi da u saradnji sa Srpskom pravoslavnom crkvom u Sloveniji, a posebno sa parohijom u Ljubljani radi na očuvanju i razvoju srpske kulture u deželi. Cilj saveza je da spreči ubrzanu asimilaciju Srba, a da podrži normalnu integraciju ljudi srpskog porekla.\nPosebno je Kokanović sa članovima uprave aktivan u programu rada Srpske škole i uvođenja srpskog jezika kao dopunske nastave u slovenačkim osnovnim školama, u okviru kog je realizovano i nekoliko predavanja u Mariboru, Ljubljani, Postojni i Koperu.\n“ U dopunskoj nastavi osam nastavnika od oktobra prošle godine drži onlajn časove za nešto više od 800 đaka podeljenih u 60 grupa. Prijavljeno je još oko 650 đaka. Deca se i dalje prijavljuju, što me posebno raduje, jer žele da uče srpski jezik i srpsku istoriju. Ako bude potrebe, angažovaćemo kod Ministarstva prosvete Srbije honorarno još nastavnika. Zbog mera protiv korone ograničen je broj ljudi na skupovima, pa smo redukovali rad u kulturnim društvima i folklornim grupama, ali se i dalje spremamo da održimo Svesrpski sabor, kako bismo Slovencima predstavili naše klubove i kulturnu tradiciju i baštinu srpskog naroda”, kaže Kokanović.\nPoštuijući emicije slovenačkih Srba prema matici Srbiji ovaj savez je u leto prošle godine poveo našu decu iz Slovenije u posetu Srbiji. Za takvu akciju Savez Srba u Sloveniji dobio je punu podršku zvaničnika Srbije.\n“Želja nam je da dece iz Srbije i iz srpskih enklava na Kosovu i Metohiji dovedemo u posetu Slovenačkom primorju. Želimo da deci u kosovskim enklavama pošaljemo poruku da nisu sami i da na njih mislimo. Projekat je suštinski pripremljen, čekamo da se stvore uslovi za realizaciju”, otkriva nam Vladimir Kokanović.\nPrilikom njegovih susreta sa minitrom spoljnih poslova Nikolom Selakovićem, sa Arno Gujonom, direktorom Uprave za saradnju sa dijasporom i Srbima u regionu, Milošem Vučevićem, gradonačelnikom Novog Sada razgovarano je o svim ovim temama. Primili su ga i Pokrajinski sekretar za regionalni razvoj, međuregionalnu saradnju i lokalnu samoupravu Aleksandar Sofić i direktor Fonda za izbegla, raseljena lica i za saradnju sa Srbima u regionu Duško Ćutilo.\nRazgovaralo se ponajviše o saradnji Srbije i Vojvodine sa Srbima u reginu, kao i o projektima Saveza Srba Slovenije, koje treba da se realizuju sazjedno sa Beogradom i Novim Sadom. Reč je, na primer, o projektu izgradnjs rpske crkve u Kopru, o radu Srpske dopunske škole, o izradi knjige “Srbi u Sloveniji”, o kulturnoj i turističkoj saradnji pokrajine Vojvodine sa autonomnom srpskom oblasti Bela Krajina i o privrednoj saradnji Srbije i Slovenije.\nNajbitnije po Kokanovićevim rečima je to, što su i ministar Selaković i direktor Gujon, i gradonačelnik Vučevuć i pokrajinski funkcioneri podržali napore Saveza Srba u Sloveniji na razvoju nacionalne saradnje Srba i međudržavne saradnje Srbije i Slovenije.\n“ Srbi u Sloveniji nisu zaboravljeni i da smo dužni da budemo jedni uz druge bilo gde da živimo. Dogovorili smo dolazak naših kulturno-umetničkih društava iz Slovenije u Novi Sad, kao i promociju Srpske Atine kao Evropske prestonice kulture u toj zemlji, ali i šire. Ovom saradnjom će veza našeg naroda u rasejanju sa maticom biti ojačana, jer smo dužni da budemo jedni uz druge, bilo gde da živimo. Naš narod u Sloveniji nije i neće biti zaboravljen,” napisao je posle susreta sa Vladimirom Kokanovićem. novosadski gradonačelnik Miloš Vučević na svom Instagram profilu.\n13. januara 2021. Marko Lopušina\nVesti iz dijasporesrbi u sloveniji , vladimir kokanović\n← Predlog Srpskoj pravoslavnoj crkvi da Nikola Tesla postane svetac Dodeljene Tesline medalje zaslužnim Srbima →


Početak/Virus Korona/Niške kovid brojke ne obećavaju\nNiške Vesti 24. oktobra 2020.\nOd ukupnog broja hospitalizovanih, potvrđenih pacijenata, 3 su priključena na aparate za veštačku ventilaciju i nalaze se u jako teškom opštem stanju.\nU ZC Lekovac u Covid bolnici, trenutno je hospitalizovano 5 pacijenata. Kod 2 pacijenta je potvrđeno prisustvo virusa Covid-19.\nU 3 Covid bolnice u ZC Vranje, ukupno je hospitalizovano 30 pacijenata. Kod 15 pacijenata je potvrđeno prisustvo virusa. Među hospitalizovanim pacijentima, nema dece zaražene virusom Covid -19. Nažalost, uprkos svim naporima lekara ZC Vranje, 1 pacijent, sa potvrđenim virusom Covid -19 je preminuo\nKliniški centar Niš virus korona\nZvanično pozitivne još 7.802 osobe, preminuo 61 pacijent\nZvanični podaci: Od posledica virusa korona preminule još 52 osobe, 7.919 novozaraženih\nDeo Vojne bolnice od sutra u kovid sistemu


Zavrseno glasanje na izborima i referendumu u Mađarskoj\nTanjug 3. aprila 2022. 19:10\nBUDIMPEŠTA – Glasanje na parlamentarnim izborima i referendumu u Mađarskoj zvanično je završeno u 19 časova.\nGlasanje je održano u 3.154 mesta i 23 okruga u Budimpešti, prenosi MTI.\nLjudi koji su i dalje čekali u redovima na biračkim mestima kada su birališta zatvorena mogli su da glasaju.\nRezultati izbora biće objavljeni tek kada se glasovi prebroje u svim izbornim jedinicama.\nNa izborima u Mađarskoj aktuelni premijer Viktor Orban pokušaće da osvoji četvrti uzastopni mandat.\nPrema poslednjoj objavljenoj anketi javnog mnjenja, Orbanov „Fides“ ima „tanku prednost“ u odnosu na opozicioni savez, preneo je ranije AP.\nKoalicija „Ujedinjeni za Mađarsku“, koja okuplja šest opozicionih partija sa širokim političkom spektrom – od liberala, preko centra, do desnog krila, udružila se u nastojanju da zbaci desničarski „Fides“.\nSreder odustao od kandidature za nadzorni odbor Gasproma\nBajden: Kada cemo stati na put lobiju za oruzje?


BiH tek sad kreće u direktnu nabavku vakcina, a Srbija dobila prve doze još pre mesec dana - alo.rs\nAUTOR: Alo.rs DATUM I VREME: 21.01.2021. 17:46 - 21.01.2021. 17:52\nVelika ekonomska prednost naše zemlje u odnosu na region.\nPristigle vakcine, Foto: FB/Goran Vesić\nBosna i Hercegovina još uvek nije ni dobila vakcine protiv korona virusa, dok je Srbija već uveliko krenula sa vakcinacijom građana.\nOni su zbog velikog pritiska javnosti, odlučili da krenu u direktnu nabavku vakcina od proizvođača, a Srbija je prve doze vakcine dobila još pre mesec dana, zahvaljujući neverovatnom zalaganju predsednika Vučića, spašeni su životi hiljade građana Srbije.\nI to nije sve, BiH porteklu godinu završila je sa padom društvenog proizvoda od oko pet odsto. Zbog velikog pada privrede, posledice su neminovne u ovoj godini a prema svim pokazateljima, BiH više nije ni u recesiji. To će se i u ovoj osetiti u svim sektorima društva i ekonomije. Brojni tamošnji ekonomisti podsećaju da vlasti, osim manje podrške u doba korone, nisu uradili ništa kako bi odgovorili izazovima sa kojima se susreću sve svetske ekonomije.\nZa razliku od njih, Srbija je jedna od retkih zemalja koja je građanima pružila mogućnost da biraju koju vakcinu će primiti, a za to je predsednik Vučić dobio pohvale i iz regiona, ali i od poznatih naučnika.\nBratislav Gašić, vakcina, Foto: Slobodan Miljević\nPodsećamo i da je Srbija kraj prošle godine dočekala kao zemlja sa najboljim ekonomskim rezultatima u Evropi, odnosno padom bruto domaćeg proizvoda od svega jedan odsto, dok u zemljama regiona taj pad iznosi 4 do 12 odsto.\nSrbija je ostvarila najbolje ekonomske rezulate i u doba velike krize omogućila povećanje penzija i plata.\nod 1. januara usledilo je povećanje plata u javnom sektoru od 5 odsto za sve zdravstvene radnike, 3,5 odsto za sve ostale, a onda se od 1. aprila dodatno povećanje od 1,5 odsto za sve druge.\nAleksandar Vučić je od Srbije za kratko vreme napravio lidera ekonomskih reformi, uz vešto vođenje i balansiranje između velikih sila u veoma izazovnom periodu za ceo svet.\nKORONA JE UZDRMALA SVE, ALI NE I SLEDEĆE TRŽIŠTE Nekretnine čine čak 70 posto kapitala koji nacija ima\nODAKLE NOVAC ZA KUPOVINU STANOVA? Svaki drugi građanin kupuje stan kešom\nIzbio požar u staračkom domu, zbog rešetaka na prozoru ljudi nisu mogli da pobegnu (VIDEO)\npozobali na klipu politicari nemaju zasto uzeti\nJAVNOST ĆE BITI ŠOKIRANA Prijemijerka večeras objavljuje nove uznemirujuće snimke zločina kriminlane grupe Velje Nevolje\nBRĐANI SE NE BRANE Ben prvi u šansi, Crvena zvezda - Čukarički


Balkan - datum: 2019-05-24 AUSTRIJSKI KANCELAR NA NOVIM MUKAMA\nSebastijan Kurc Kurc pokušava da izbjegne pad prelazne vlade Prelazna vlada je juče počela da radi, a njen cilj i zadatak je da obezbijedi stabilnost i pripremi prijevremene izbore. Na tom putu je važno da je usaglašena s predsjednikom zemlje, ali i da postoji dijalog s parlamentarnim partijama, kazao je Kurc\nAustrijski kancelar Sebastijan Kurc razgovarao je sa predstavnicima parlamentarnih partija u nastojanju da spriječi izglasavanje nepovjerenja prelaznoj vladi, koja je od juče na vlasti, i naglasio da će ona voditi brigu o očuvanju stabilnosti zemlje do prijevremenih izbora i formiranja nove vlade.\nNa sastanak u sjedište kancelara, sve stranke, izuzev Neosa, poslale su „niži nivo”, to jest nisu došli lideri, već šefovi poslaničkih klubova, čime su pokazale stav prema aktuelnoj vladi.\n– Prelazna vlada je juče počela da radi, a njen cilj i zadatak je da obezbijedi stabilnost i pripremi prijevremene izbore. Na tom putu je važno da je usaglašena s predsjednikom zemlje, ali i da postoji dijalog s parlamentarnim partijama – objasnio je Kurc na konferenciju za štampu poslije razgovora.\nOn je kazao da je predstavnicima parlamentarnih partija dao konkretne predloge kako treba da funkcioniše saradnja prelazne vlade i parlamenta. Istakao je da će najvažnija tema narednih mjeseci biti rasvjetljavanje afere koja je dovela do raspada vladajuće koalicije i dodao da je osigurao da Ministarstvo unutrašnjih poslova dobije sve potrebne resurse za sprovođenje istrage.\n– Istraga mora da se sprovede kako po pitanju svih optužbi i glasina na račun onih koji se nalaze na video-snimcima, ali i da se rasvijetli ko je nalogodavac i finansijer tih snimaka. Pošto se na video-snimcima razgovara o državnim poslovima, uspostavili smo radnu grupu u Ministarstvu za infrastrukturu i saobraćaj koja treba da provjeri sve poslove koje je država raspisala u proteklih godinu i po dana – precizirao je Kurc.\nOn je naglasio da prelazna vlada neće preduzimati nikakva nova postavljenja, niti predlagati zakone, već će pravne akte donositi samo u cilju održavanja statusa kvo, odnosno u slučaju preke potrebe. Istakao je i da prelazna vlada neće ulaziti u nove investicije, a s tim u vezi je kazao da neće biti ni oglašavanja u vezi s radom Vlade.\n– Predložio sam parlamentarnim partijama uključivanje u poslove Vlade. U osnovi, na sastancima Vlade učestvuju ministri i šefovi poslaničkih klubova koalicionih partnera. Pošto ne postoji koaliciona saradnja, predložio sam da sjednicama prelazne vlade prisustvuju šefovi poslaničkih klubova svih parlamentarnih partija, kako bismo imali što veću transparentnost i razmjenu informacija sa Skupštinom– objasnio je Kurc.\nUpitan da li očekuje da će u utorak još uvijek biti kancelar, podsjetio je da je parlament za ponedjeljak zakazao vanrednu sjednicu na kojoj će se raspravljati o povjerenju Vladi.\n– Odluku o tome da li ću biti kancelar u utorak donosi parlament – naveo je Kurc, koji je još juče bio uvereniji da će „preživjeti” glasanje.\nKurc je podsjetio da eksperte koje je uveo u Vladu na mjesta Slobodarske partije Austrije (FPO), čiji su ministri napustili Vladu, niko nije osporio. Podsjetio je da se radi o ekspertima koji su ili već imali vodeće funkcije ili ih imaju u resorima koje sada vode i da pripadaju različitim političkim opcijama.\nAustrijski parlament će u ponedjeljak održati vanrednu sjednicu posvećenu aferi koja je dovela do pada Vlade, to jest snimcima koji su se pojavili u javnosti, a na kojima se vidi kako doskorašnji vicekancelar i lider FPO Hajnc Kristijan Štrahe jednoj navodnoj nećaki ruskog milijardera nudi državne poslove za finansijsku pomoć njegovoj stranci.\nIza snimka stoje advokat i detektiv\nIza video-snimka koji je srušio doskorašnjeg vicekancelara i lidera Slobodarske partije Austrije (FPO) Hajnc Kristijana Štrahea, a ujedno i austrijsku vladu, stoje jedan bečki advokat i detektiv, tvrde bečki dnevnik „Esterajh” i televizija Oe24.\n„Esterajh” tvrdi, pozivajući se na eksperta za bezbjednost Sašu Vandela, da su advokat persijskog porijeklaRamin M. i austrijski detektiv Julijan H. organizovali klopku i snimili video.\nU intervjuu za Oe24 Vandl, koji je bio nekadašnji šef detektiva Julijana, kaže da ga je obučio i da video sa Ibice jasno nosi njegov rukopis.\n– To sam primijetio čim sam pogledao snimke – kazao je Vandel i dodao da se Julian H. Štraheu i njegovoj desnoj ruci Johanu Gudenusu predstavio kao biznismen iz Minhena Julijan Taler.\nJulijan u Minhenu ima detektivsku agenciju, a živi u Beču.\n– Julijan je krivično gonjen i osuđen, a bio je umiješan u privrednu špijunažu kod firme „Plaser i Tojrer” – dodao je Vandel.\nJulijan je prijatelj sa bečkim advokatom koji je dogovorio prvi sastanak sa Gudenusom, tvrdi Vandel.\nTroškove proizvodnje video-snimka koji je srušio čelnike FPO Vandel je procijenio na oko 600.000 eura.\nPrema njegovim riječima, video-snimci su ponuđeni za više od miliona eura i on smatra da iza svega stoji politički nalogodavac.\nInače, bečki advokat je poznat i po tome što je već 2015. nudio savjetnicima bliskim Socijaldemokratskoj partiji (SPO) i Narodnoj stranci (OVP) video-snimke na kojima je navodno Štrahe sa ilegalnim supstancama. Taj video-materijal nikada nije uspio da unovči jer je tražio prevelike svote.


Konkurs za dodjelu književne nagrade Milica Stojadinović Srpkinja - Fenomeni\nAutor/ka: admin May 8, 2013\nOdbor Književnih susreta “Milici u pohode” Zavoda za kulturu Vojvodine raspisao je konkurs za dodelu književne nagrade “Milica Stojadinović Srpkinja” na kojem pravo učešća imaju samo žene, pesnikinje.\nNagrada je ustanovljena kao javno priznanje pesnikinji za knjigu poezije koja je objavljena na srpskom jeziku između dva književna susreta “Milici u pohode”.\nZainteresovani treba da dostave pet primeraka knjige na adresu: Zavod za kulturu Vojvodine, 21000 Novi Sad, Vojvode Putnika 2, sa naznakom “Za Književni konkurs MŠ”.\nPrimerci dostavljenih knjiga ne vraćaju se autoru, odnosno predlagaču.\nUz knjige, neophodno je dostaviti kratak CV autora.\nOdbor Književnih susreta “Milici u pohode” raspisao je konkurs prema odredbama Pravilnika o dodeli književne nagrade “Milica Stojadinović Srpkinja” na sednici održanoj 29. aprila 2013.\nkonkurs Milica Stojadinović Srpkinja Milici u pohode poezija\nKonkursi\tNagradni konkurs za najljepšu porodičnu priču


Zastupnici Parlamentarne Skupštine BiH su odobrili imenovanje novog saziva Vijeca Ministara, 13/1/03 - 2003-01-13\nNa današnjoj sjednici Predstavnickog doma Parlamentarne Skupštine BiH, zastupnici su odobrili imenovanje novog saziva Vijeca Ministara, ali bez ministra pravde i njegovog zamjenika, čije je imenovanje na provjeri u OHR-u. Novi Predsjedavajuci Vijeca Ministara Adnan Terzic, danas je pred ovim Domom podnio ekspoze o radu ovog državnog tijela u naredne četiri godine. Govoreći o prioritetima djelovanja u četverogodisnjem mandatu, on je istakao da je cilj novog saziva Vijeća ministara, BiH kao evopska zemlja, integrirana u Evopsku uniju i globalnu ekonomiju mnogo više nego što je to danas.\nU isto vrijeme Amnesty International, organizacija za zaštitu ljudskih prava, je pozvala Evropsku uniju da poštivanje ljudskih prava učini fokusom svoje nove policijske misije u BiH. Amnesty International je danas pozvala šefa Evropske unije za vanjsku politiku Javiera Solanu da osigura da će snage Evropske unije u Bosni progoniti one koji narušavaju ljudska prava.\nU međuvremenu Međunarodna grupa za krize u svom izvještaju navodi da dolazi do iznenađujućeg trenda povratka izbjeglica u područja u BiH u kojima su manjina, usprkos nedavnoj izbornoj pobjedi stranaka koje su, kako se navodi, prakticirali etničko čišćenje. U dokumentu se navodi da se više od 367 hiljada stanovnika BiH vratilo u područja nad kojima kontrolu imaju njihovi bivši neprijatelji, dok se oko 900 hiljada vratilo kućama iz kojih su pobjegli ili istjerani. Ovakav trend vodi ka uznemirujućoj mogućnost da Vijeće za implementaciju mira ciljeve integracije iz Dejtona smatra postignutim, navodi se u izvještaju Međunarodne grupe za krize i upozorava da bi prihvatanje takvih zaključaka na susretu vijeća krajem mjeseca moglo doći prije nego se ispune potrebni uvjeti za održivost takvog trenda.


Održani sastanci Komiteta EA za sertifikaciona tela (EACC) i kontrolna tela (EA IC) | ATS\nKomitet za sertifikaciona tela je prethodno pripremio uputstvo za izbor standarda za ocenjivanje usaglašenosti, koji treba da pomogne TOU da odrede koji od dva standarda će izabrati i koji najviše odgovara za datu aktivnost ocenjivanja usaglašenosti: sertifikacija proizvoda ili sertifikacija sistema menadžmenta. Radionicu će početkom 2020. godine organizovati Komitet za horizontalnu harmonizaciju (EA HHC), a Komitet za sertifikaciona tela će posebno zanimati kako primeniti ovo uputstvo.\nTokom sastanka bilo je reči o nacrtu dokumenta u vezi politike zaštite oznake porekla (PDO) i zaštite geografskog porekla (PGI) opisanih u Uredbi (EZ) br. 1151/2012 (član 5). Ove dve norme pružaju informacije o poreklu i karakteristikama proizvoda dajući tako potrošačima određeni nivo uveravanja u kvalitet proizvoda koje kupuju.\nKomitet je takođe započeo reviziju dokumenata EA-6/04: EA Smernice o akreditaciji sertifikacije proizvoda u primarnom sektoru uzorkovanjem lokacija i EA-3/12: Politika EA za akreditaciju sertifikacije organske proizvodnje. Oba dokumenta bi trebalo da budu spremni za objavljivanje krajem 2020. godine.\nDoneta je odluka da se formira nova radna grupa sastavljena od predstavnika nacionalnih akreditacionih tela Češke, Španije i Evropske federacije za zavarivanje sa ciljem da se bavi šemom sertifikacije za osobe kada se sertifikacija sprovodi u skladu sa:\nStandardom ISO 9606-x Kvalifikaciono ispitivanje zavarivača - Zavarivanje topljenjem,\nStandardom ISO 9712 Ispitivanje bez razaranja – Kvalifikacija i sertifikacija osoblja za IBR.\nUčesnicima je potvrđena informacija da se očekuje da standard ISO/IEC 17029 – Ocenjivanje usaglašenosti – Opšti principi i uslovi za tela za verifikaciju i validaciju bude objavljen u oktobru 2019. godine.\nEA sekretarijat će organizovati radionicu u formi obuke za standard ISO/IEC 17029 u Parizu (Francuska), 28. novembra 2019. godine. Druga sesija će se održati u toku 2020. godine.\nNaredni sastanak Komiteta za sertifikaciona tela će se održati u martu 2020. godine u Sofiji (Bugarska).\nKomitet za kontrolna tela Evropske organizacije za akreditaciju (EA IC) održao je 38. sastanak u periodu od 5. do 6. septembra 2019. godine u Berlinu.\nBrajan Rid iz NA, Norveškog akreditacionog tela, je imenovan za sledećeg potpredsednika Komiteta za kontrolna tela za period 2020/2021.\nTokom trajanja sastanka razgovarano je na sledeće teme:\n- Harmonizacija obima akreditacije\nU skladu sa rezultatima ankete sprovedene za obime periodičnog kontrolisanja opreme pod pritiskom i liftova, naglašene su razlike kao i očigledne sličnosti u pristupu akreditacionih tela prilikom prezentacije obima akreditacije.\nU svrhu harmonizacije, akreditaciona tela su bila pozvana da iskoriste ove sličnosti prilikom predstavljanja obima akreditacije njihovih kontrolnih tela i da razumeju da ostali mogu da predstave obim na drugačiji način, ali da ipak u njima figuriraju slične informacije.\n- Primena standarda ISO/IEC 17020 u oblasti istraživanja mesta zločina\nO prezentaciji/predstavljanju obima akreditacije se kratko razgovaralo u oblasti istraživanja mesta zločina zasnovanoj na ishodu prethodno sprovedene ankete.\nKomitet se složio da bi uspostavljanje harmonizacije u ovoj specifičnoj oblasti bilo korisno. Osnivanje Radne grupe za aktivnosti istraživanja mesta zločina je opcija koja bi mogla da se realizuje u 2020. godini.\n- Kontrolisanje automobila i odobrenje tipa\nDogovoreno je da neophodno da se dokument EA-5/02 EA-smernice za primenu ISO/IEC 17020 na periodično kontrolisanje ispravnosti motornih i priključnih vozila revidira. Predlog novog radnog zadatka će se u novembru 2019. godine dati Generalnoj skupštini EA na usvajanje. Nacrt revidiranog dokumenta će biti predstavljen na sastanku Komiteta za kontrolna tela Evropske organizacije za akreditaciju u martu 2020. godine.\nNakon sveobuhvatne prezentacije o pravnim zahtevima i opštim aktivnostima odobrenja tipa u oblasti motornih vozila, članovi komiteta su se složili oko formiranja radne grupe koja će se time baviti. Osnivanje iste za aktivnosti odobrenja tipa je opcija za 2020. godinu.\n- Baza podataka često postavljanih pitanja Komitetu za kontrolna tela\nBaza podataka često postavljanih pitanja Komitetu za kontrolna tela, koju je koncipirao TURKAK, nacionalno akreditaciono telo Turske, koja nudi naprednu pretragu i naknadne opcije, predstavljena je članovima komiteta kao radni projekat. Članovi komiteta su je rado prihvatili i preneli svoju ocenu njenog razvijanja. Dalje razmatranje toga da li će radna verzija/nacrt ove baze podataka biti dostupan javnosti od strane Komiteta za kontrolna tela Evropske organizacije za akreditaciju planirano je u toku 2020. godine.\n- Radionica o obimima kontrolnih tela koja sprovode kontrolisanja u skladu sa pravnim zahtevima i postupcima kontrolisanja\nDrugog dana sastanka je održana radionica po pitanju definisanja područja akreditacije, detaljnosti procedura kontrolisanja u regulisanom području (hrana, posude pod pritiskom i liftovi), nakon čega su predstavnici grupa prezentovali odgovore na postavljena pitanja.\nU 2020. godini Komitet za kontrolna tela će organizovati radionicu drugog dana sastanka u Parizu, koja će se fokusirati na pitanja ,,etaloniranja” i ,,verifikacije” u kontorolisanju, kao i na određene pojedinosti identifikovane u novoj verziji dokumenta ILAC P15.\n- Revizija dokumenta ILAC P15\nOd članova Komiteta za kontrolna tela se zahtevalo da pogledaju radnu verziju revidiranog dokumenta ILAC P15 i da pošalju svoje komentare ILAC-u (Međunarodnoj organizaciji za akreditaciju laboratorija) do 11. oktobra 2019. godine.\nVećina članova komiteta su se složili da predsednik Komiteta za kontrolna tela Evropske organizacije za akreditaciju predloži da se na sastanku Komiteta za kontrolna tela ILAC-a, 25. oktobra 2019. godine, u Frankfurtu, razmotri sledeće:\nda se izbaci tačka 4.1.3 c) o identifikaciji rizika po nepristrasnost;\nda se izbaci dodatak u okviru člana 6.1.10 o zapisima u vezi ovlašćivanja;\nda se uklone sve promene koje su predložene u okviru Opcija A i B sa 15. strane zato što ne daju dodatnu vrednost onome ko čita dokument.\nOvo je bio poslednji sastanak kojim je predsedavao Rolf Straub (nacionalno akreditaciono telo Švajcarske). On je proveo osam godina u Komitetu za kontrolna tela. Naredni predsednik istog, Orbay Evrensevdi (nacionalno akreditaciono telo Turske), izrazio je duboku zahvalnost u ime članova Komiteta za kontrolna tela na sjajnom radu svog prethodnika i koristima koje su od toga imali Komitet i njegovi članovi.\nSledeći sastanak Komiteta za kontrolna tela će se održati 10. marta 2020. godine u Sofiji (Bugarskoj). Domaćin će biti nacionalno akreditaciono telo Bugarske (BAS).


Jeftini letovi iz Phongsaly do Valisa i Futune - Avio karte Phongsaly Valis i Futuna - eSky.rs\nAvio karte iz Phongsaly\nAvio karte iz Phongsaly do Valisa i Futune\nPretražite letove iz Phongsaly do Valisa i Futune\nProverite najbolje prilike za letove iz Phongsaly do Valisa i Futune\n✔ Postoje li posebne ponude za letove iz Phongsaly do Valisa i Futune na eSky.rs?\n✔ Mogu li se pobrinuti za osiguranje prilikom rezervacije leta iz Phongsaly do Valisa i Futune?\n✔ Ako rezervišem let iz Phongsaly do Valisa i Futune, mogu li da rezervišem ujedno i smeštaj?\n✔ Koje avio-kompanije nude letove iz Phongsaly do Valisa i Futune?\nBudite sigurni, da na eSky.rs ponuda letova iz Phongsaly do Valisa i Futune uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Phongsaly\nJeftini letovi do Laosa Jeftini letovi iz Laosa Jeftini letovi za Savanaket Jeftini letovi iz Savanaketa Jeftini letovi za Fort Makmari Jeftini letovi iz Fort Makmarija\nJeftini letovi do Nemačke Jeftini letovi iz Nemačke Jeftini letovi do Malaga Railway Station Jeftini letovi od Malaga Railway Station


Duraković: Referendum o Srebrenici nije antidejtonski – Minber\nkol. 16, 2016 at 2:50 pm\nDodikove poruke da se ne može provesti referendum u Srebrenici o izdvajanju te općine iz ustavno-pravnog sistema RS-a Duraković vidi kao još jednu “predsjednikovu neupućenost u zakonske regulative”.\n“Ništa tu nije antidejtonski. Očigledno da predsjednik RS nije čitao Statut Općine i Zakon o lokalnoj samoupravi, gdje je jasno definirano da općine imaju pravo na referendume za pitanja lokalnih zajednica”, rekao je Duraković, a prenosi Patria.\n“Ta najava referenduma neka nam bude motiv da se okupimo pred izbore”, rekao je Dodik.\n“Žao mi je što se pokazalo i ovoga puta da nema institucionalne saradnje, da se predsjednik RS-a nije najavio meni kao načelniku”, dodao je.\n“Razumijem da je došao u naš grad radi priprema za lokalne izbore i promocije Mladena Grujičića, kao njihovog zajedničkog kandidata, ali ipak, saradnja među institucijama mora postojati i u toku kampanje”, kazao je Duraković.\nOn nije iznenađen što je Dodik ponovno negirao genocid, posebno kada dođe u Srebrenicu, jer je “negiranje genocida politika SNSD-a”.


BalkanMagazin :: Crnogorci se spremaju da grade Jonsko-jadranski gasovod\nCrnogorci se spremaju da grade Jonsko-jadranski gasovod\nsreda, 25. jul 2018 15:48\nKrak Jonsko-jadranskog gasovoda kroz Crnu Goru koštaće 120 miliona evra, saopšteno je iz crnogorskog ministarstva ekonomije, uz naznake da se računa na pomoć EU i međunarodnih finansijskih institucija i da su, zbog ovog projekta intenzivirali komunikaciju sa resornim ministarstvom Albanije.\nProjekcije zasnovane na dosadašnjim analizama pokazuju da bi krak Jonsko-jadranskog gasovoda (IAP) koji prolazi teritorijom Crne Gore koštao 120 miliona evra, saopšteno je iz Ministarstva ekonomije.\nIAP je, potencijalni krak Transjadranskog gasovoda (TAP), koji se nastavlja na Transanadolijski gasovod (TANAP). TANAP-om gas iz Azerbejdžana treba da preko Turske stigne do Grčke odakle bi TAP-om, kroz Albaniju stizao u Italiju. Iz Albanije bi se od TAP-a odvojio krak – IAP, koji bi kroz Crnu goru išao na sever.\nOni navode da će IAP proći kroz Albaniju, Hrvatsku, Crnu Goru i BiH, a da početak realizacije ovog projekta zavisi od mnoštva činilaca - na koje Crna Gora ne može uticati.\n“U toku je izrada idejnog projekta, koja će trajati dve godine, nakon čega bi, ukoliko bi četiri države kroz koje je planirano da IAP prođe od međunarodnih institucija dobile finansijsku podršku, mogla početi i njegova izgradnja. Dosadašnja iskustva govore da realizacija jednog ovako kompleksnog projekta ne može trajati kraće od tri godine”, rekli su predstavnici ministarstva i dodali da su intenzivirali komunikaciju sa resornim ministarstvom Albanije, radi zajedničkog pristupa implementaciji IAP-a.


Kompanija CARMEUSE otvorila kancelariju u Beogradu - Retail Serbia\nCarmeuse od svog dolaska u Srbiju investirao 9.6 miliona evra i nastavlja da kontinuirano ulaže u bezbednost i poboljšanje standarda proizvodnje, snabdevajući ključne privredne grane u zemlji i na taj način je postao pouzdan partner industrijskog razvoja Srbije. Svečanom otvaranju kancelarija kompanije Carmeuse u Beogradu prisustvovali su visoki predstavnici Vlade i poslovne zajednice Srbije.\n„Carmeuse je vodeći svetski proizvođač kreča, a ova investicija u Srbiji je deo našeg kontinuiranog širenja naše mreže proizvodnih pogona. Naša investicija u Jelen Do je dugoročna i odlučni smo da zajedno sa našim partnerima nastavimo da radimo na unapređenju poslovanja i ekonomskog okruženja u Srbiji i regionu i na to gledamo kao na strateško širenje“ rekao je g. Džulijan Denvers (Julian Danvers), potpredsednik za sektor prodaje i marketinga kompanije Carmeuse u Evropi.\n„U Srbiji smo prisutni od 2013. godine, kada smo preuzeli srpsku fabriku za proizvodnju kreča Jelen Do. Osim početne investicije od 9.6 miliona evra prilikom dolaska u Srbiju, posebno smo ponosni na investiciju vrednu 1.5 miliona evra u novu Maerz krečnu peć, koju smo pustili u pogon početkom ove godine. Ovim se najbolja raspoloživa tehnologija za proizvodnju kreča dovodi u Srbiji čime se zamenjuje stara i zastarela tehnologija. Prepoznali smo potencijal srpskog tržišta za oblast rudarstva i energetike i ostvarili smo veoma uspešnu saradnju sa oko 300 kompanija iz Srbije. Otvaranje kancelarije u Beogradu vidimo kao značajan korak napred, koji se ogleda u razvoju našeg poslovanja u Srbiji i regionu, jačanju stabilnog i pouzdanog sistema proizvodnje i isporuke, kao i posvećenosti za dugoročno partnerstvo u srpskoj privredi,” rekao je g. Dejan Jančić, direktor Jelen Do u Srbiji.\nCarmeuse je opredeljen da nastavi da i dalje razvija poslovanje u Srbiji. U 2015. godini u planu su nove investicije u pogon alternativnih goriva u vrednosti od 2.5 miliona evra. Komanija Carmeuse predstavlja pouzdanog partnera, koji snabdeva ključne industrije u Srbiji i regionu, kao što su elektro industrija, industrija za preradu čelika i metala, saobraćajna i građevinska industrija, za koje redovno obezbeđuje sirovine od suštinskog značaja za stabilnost industrijskog sistema Srbije i regiona.\nCarmeuse je vodeći svetski proizvođač kreča i proizvoda od krečnjaka, sa više od 150 godina iskustva u proizvodnji i preradi visokog kalcijum krečnjaka i dolomita u kreč, kao i krečnih proizvoda za industrijske i komercijalne kupce. Carmeuse posluje u Srbiji od 2013. godine, kada je preuzeo srpsku fabriku za proizvodnju kreča Jelen Do. Carmeuse je pouzdan partner oko 300 domaćih klijenata u ključnim industrijama u Srbiji, za koje redovno obezbeđuje osnovne materijale, koji su od suštinskog značaja za stabilnost industrijskog sistema Srbije. Glavna tržišta Carmeusa su industrije gvožđa i čelika, građevinska industrija i životna sredina. Osnovne vrednosti kompanije su dugoročnost, kvalitet, odgovornost, efikasnost i poštovanje.\nPripermio: Žarko Grozdanić\nDatum poslednje izmene 24 avgust 2015


kim – Gerila\nGerila > kim\nArhiva prema tagu: kim\nSa protesta u Kuršumliji poručeno: Ako se ne ispune zahtevi, blokiraćemo puteve ka KiM i Nišu!\nKao što su ranije i najavili, prvi put od kako se od Nove godine organizuju protesti gradjana protiv lokalne vlasti i predsednika države Aleksandra Vučića, Kuršumličani su protestnu šetnju organizovali do izlaza iz ovog grada. PROČITAJTE JOŠ: SVAKA ČAST: GRAĐANI...\nPUTIN ALEKSANDRU NE VERUJE: Nema odobrenja za priznanje KiM, Vučić hoće Srbiju u NATO\nPredsednik Srbije Aleksandar Vučić u razgovoru sa ruskim predsednikom Vladimirom Putinom nije postigao ciljeve koje je postavio uoči posete, odnosno nije dobio „odobrenje za svoju verziju priznanja Kosova“, piše moskovski dnevnik Komersant. List navodi da srpski predednik često biva u...\n„Vodovod na Severu Kosova je preko potreban našem narodu“, „Četiri opštine su nosioci tog projekta“, „Vlada Srbije je podržala izgradnju vodovoda“ , „Vlada će ohrabriti opštine“ – ovo su rečenice koje je direktor Vladine Kancelarije za Kosovo i Metohiju Marko...\n“Severom Kosova upravlja mafija, Srbi se osećaju bezbednije čak i u Prištini”\nPredsednica NVO Evropski pokret i nekadašnja poslanica u Skupštini Kosova, Rada Trajković rekla je večeras u Kraljevu da nijedno ubistvo u Severnoj Mitrovici do sada nije razrešeno i da severom Kosovom upravlja mafija. Ona je rekla da se nakon ubistva...\n“Kad ode SNS, prelazna vlada da ukine Zakon o radu i postavi crvenu liniju za KIM”\n"Sporazum o formiranju Saveza za Srbiju bi trebalo da ozvaniči zajedničke političke ciljeve, kao i formu zajedničkog delovanja". Potpredsednik Narodne stranke Nikola Jovanović izjavio je da se ta partija snažno i od svog osnivanja zalaže za jedinstveni front opozicije za...


Policija istrazuje događaje u Dauning stritu\nTanjug 25. januara 2022. 11:52\nLONDON – Britanska policija saopštila je danas da istražuje navode o nizu događaja održanih u kancelarijama premijera Borisa DŽonsona u Dauning stritu tokom lokdanuna, a nakon što je dobila dokaze iz interne vladine istrage o nizu skupova.\nNove tvrdnje su se pojavile sinoć kada je TV mreža ITV njuz izvestila da je premijer DŽonson organizovao zabavu tokom prvog lokdauna uvedenog zbog kovida-19 u junu 2020. godine, a kada su bila zabranjena sva društvena okupljanja u zatvorenom prostoru.\n„Mogu da potvrdim da policija sada istražuje niz događaja koji su se desili u Dauning stritu i Vajtholu u poslednje dve godine, a u vezi sa potencijalnim kršenjem propisa“, izjavila je šef Metropoliten policije, Kresida Dik, prenosi agencija Rojters.\nKako navodi britanska agencija u izveštaju, ovaj poslednji događaj dodat je na dugačku listu kršenja karantina u Dauning stritu, ukljucujući zabavu „donesi svoje piće“, na koju je DŽonson rekao da je prisustvovao misleći da je to radni događaj.\nNjegov kabinet je osporio da je bila organizovana zabava i u izjavi za ITV Njuz naveo da se grupa zaposlenih koja je toga dana bila na poslu u rezidenciji premijera okupila nakratko u kabinetu, posle sastanka kako bi čestitala rođendan premijeru, „koji se zadržao manje od 10 minuta“.\nU saopšnju vladinog kabineta navodi se da istraga, koju sprovodi viša državna službenica Sju Grej se nastavlja, kao i da je ona u kontaktu sa Metropoliten policijom\nKako se navodi u medijskim izveštajima, objavljivanje njenih nalaza u vezi sa ovom istragom moglo bi da bude odloženo.\nPrema anketama istraživanja javnog mnjenja premijeru DŽonsonu su sve ove tvrdnje iznete u javnost ugrozile rejting, a nekoliko konzervativaca pozvalo ga je da podnese ostavku, podseća Rojters.\nNebenzja: Ukrajinska sajber armija biće pretnja i za Zapad\nZamenik šefa diplomatije Rusije: Ukidanje sankcija rešiće…\nRudenko: Ukidanje sankcija Rusiji rešiće krizu sa hranom\nUkrajina: Sud naredio hapšenje odbeglog Viktora Janukoviča


f Ministarstvo zdravlja sa SZO protiv globalnog zagrevanja - Arhus Centar Subotica\nMinistarstvo zdravlja sa SZO protiv globalnog zagrevanja\nMinistarstvo zdravlja Srbije saopštilo je da je sa Svetskom zdravstvenom organizacijom (SZO)potpisalo ugovor o saradnji radi boljeg reagovanja na klimatske promene, posebno u slučajevima velikih vrućina.\nKako je agenciji Beta rečeno u Ministarstvu zdravlja, reč je o ugovoru o dvogodišnjoj saradnji koji predvidja zajedničke aktivnost i podršku u izradi plana adaptacije zdravstvenog sistema na izazove koji se javljaju usled klimatskih promena, s naglaskom na plan reagovanja zdravstvenog sistema u talasima vrućina.\nNa navode Republičkog hidrometeorološkog zavoda (RHMZ) Srbije da će globalno zagrevanje doneti uvećani rizik po život i zdravlje ljudi, a da će se promene osetiti i u Srbiji, u Ministarstvu su rekli da prate situaciju kako bi u vanrednim situacijama postojala pravovremena reakcija.\n"Ministarstvo zdravlja Srbije prati izveštaje Instituta za javno zdravlje Srbije i prema tim pokazateljima kreira zdravstvenu politiku. Učestvuje u multisektorskim aktivnostima i jačanju saradnje izmedju ministarstava, kako bi u vanrednim okolnostima reakcija bila pravovremena, a posledice po zdravlje ljudi umanjene ili izbegnute", naveli su iz Ministarstva.\nKako su u RHMZ ranije rekli za agenciju Beta, najznačajnije posledice promene klime u budućnosti na zdravlje ljudi, naročito onih čiji je kapacitet adaptacije nizak, ogledaće se u povećanoj smrtnosti usled širenja bolesti i povreda uzrokovanih toplotnim talasima, poplavama, olujama, požarima i sušama.\nIstaknuto je i da bi bio povećan rizik od smrtnosti usled vrućina, naročito za starije osobe, hronične bolesnike, vrlo mlade i socijalno izolovane ljude.\nIz RHMZ su naveli i da bi bila povećana učestalost srčanih i respiratornih bolesti zbog povećane koncentracije ozona pri tlu, koja je povezana s promenom klime, kao i povećani rizik od smrtnosti, ozleda, infektivnih, respiratornih i kožnih bolesti usled porasta učestalosti padavina jakog intenziteta i širenje prenosioca bolesti.